Brebeta, Seaska eta Hezkuntza Ministerioaren arteko azken liskarra | El Diario Vasco\nEducaciónBrebeta, Seaska eta Hezkuntza Ministerioaren arteko azken liskarra\nBrebeta, Seaska eta Hezkuntza Ministerioaren arteko azken liskarra\nSeaskako Ikastolen Kontseiluko hainbat kide, brebeta euskaraz egitea eskatuz. / SEASKA\nIparraldeko ikastolen elkarteak salatu du 14 urteko 179 ikaslek euskaraz egindako zientzietako azterketak zuzendu ere ez dituztela egingo\nMartes, 3 julio 2018, 17:16\nSeaskaren eta Jean-Michel Blanquer-en ardurapeko Frantziako Hezkuntza Ministerioaren arteko harreman gatazkatsuek, berbideratzetik urrun, okerrera egin dute kolegioa amaitzean 14 urteko ikasleek egin behar duten 'brevet' izeneko diploma lortzeko azterketan euskaraz burutzeko aukeren kontura.\nBrebeta bigarren hezkuntzako ikasleek kolegiotik lizeorako urratsa egiteko lortu behar duten diploma nazionala da. Lizeotik unibertsitatera igarotzeko gainditu behar den baxoarekin gertatzen den bezala, batak zein besteak dituzten ataletatik gutxi batzuk egin daitezke soilik euskaraz. Brebetaren kasuan, ez da aukera hori eskaintzen zientzietako azterketak (Biologia eta Fisika) egiteko orduan. Iaz, hala ere, Seaskako Piarres Larzabal, Xalbador eta Manex Erdozaintzi Etxart kolegioetako 157 irakaslek euskaraz egin zituzten azterketak, eta ebaluatuak izan ziren. Aurten, ordea, ez da horrelakorik gertatu. Horrenbestez, «tokiko hizkuntzak suntsitzeko politika abian ezarri» izana leporatu dio Emmanuel Macronen ministroari Ipar Euskal Herriko ikastolak biltzen dituen elkarteak.\nSeaskak premiazko ohar baten bidez jakitera eman duenez, «joan den urtean bezala, Piarres Larzabal, Xalbador, Manex Erdozaintzi Etxart kolegioetako 179 ikasleek baita ere Bernat Etxepare kolegioko 3. Proko ikasleek Brebetako zientzietako azterketak euskaraz egin dituzte. Errektoretzak joan den urtean bezala zuzentzaile elebidunak deituak zituen epaimahainera. Bainan joan den urtean ez bezala errektoretzak azterketa zentroak deitu ditu euskarako kopiak bahitzeko, ez ditezen zuzentzaileei banatuak izan. Orotara beraz 179 kopia ez direnak zuzenduak izanen ! 14 urteko 179 kolegioko ikasle zigortuak izanen dira!». Ekainaren amaieran kontzentrazioak-eta egin ziren brebeta osorik euskaraz egiteko eskubidea aldarrikatzeko, baina irakasle, ikasle eta familien eskaerari ez diote jaramon handirik egin, ikusi denez.\nZientzietako euskarazko azterketak zuzendu gabe uzteko agindua, Seaskari datorren ikasturterako behar dituen irakasleak ukatzea bezala, «hizkuntza gutxituenganako Frantziako Estatuaren politika berriaren ondorioa da», Seaskaren ustez. «Jokamolde berri bat tokiko hizkuntzen irakaskuntzari ahalik ez emateko, hizkuntzaren ospea kaltetzeko asmoz, hizkuntza familiako eremura muga dadin, azterketarako baliagarri diren hizkuntzak ez daitezen izan, ez Bretainian ez eta ere Euskal Herrian», azaldu dute.\nHori dela eta, «politika linguizida eta kolonial berri honen aurrean», Seaskak Euskal Herria deitu du «bere haserrearen agertzerat ondoko egunetan, eta bereziki uztailaren 28an, Ipar Euskal Herrian gaindi pasako den Frantziako Itzuliaren etapa nagusian».\nEducación da libertad a los colegios vascos para fijar sus normas de uso de móviles La ministra quiere una asignatura de Religión sin valor académico


«JUN NOV MAR »\n4 mar 13 - 18 may 14\nSustrai Colina nagusi Murgian\nSarriegirentzat Oiartzungo txartela\nMurgiara iritxiko da bihar txapelketa\nElortza lehena Tolosan\nDonostiako finalaurrekoan kantatzeko txartela eskuratu du durangarrak\nAmets Arzallus nagusitu da Gernikan\nBihar Tolosara gerturatuko da txapelketa\n2013-11-20 Bilbo Berezia\nBilbo Zaharra Foruma. "Arestiren kopla, bertso eta poemen kantaldia"\n2013-11-21 Bilbo Plaza librea\nBertso-saio klinikoa, osasun arloko langile eta ikasleentzat\n2013-11-21 Anoeta Hitzaldia\n"Bertsolaritza: begirada feminista bat" hitzaldia\n2013-11-22 Bilbo Berezia\nKantu inprobisatuen afaria: bertsolaria eta Kanarietako repentista\n2013-11-22 Paris Lagun-artekoa\nEuskal Etxearen 10. urteurrena. Bertso-afaria\nOkelar Saria (29. 2013. Mutriku)\nZapirain Anaiak Bertso-Paper Lehiaketa (25. 2013. Errenteria)\nIbon Zabala Saria (15. 2013. Errenteria)\nArrasate Bertso-Paper Lehiaketa (27. 2014. Arrasate)\nJabetze Eskola. Bertso-eskola feminista (2013. Hernani)\nKartzela. Fredi Paia\nBukaerako agura. Sustrai Colina\nBukaerako agurra. Beñat Gaztelumendi\nKartzela. Unai Agirre\nIgor Elortza: «Ez dut neure burua ez zigortu, ez laketu, ez antzeko ezer» 2013-11-12, Berria\nIgor Elortzak ez dauka BECen entzule izateko asmorik 2013-11-11, Gara\nElortzaren eta Mantxiren bizitasuna nagusi Tolosan 2013-11-11, Diario Vasco\n149 azaroa 2013\nIrailaren 29tik abenduaren 15era\nJuan Jose Eizmendi "Loidisaletxe II"\nEskutik esku, begira hemen\nnola nauten pasatuko,\nune batean atsedenean,\nez det asko gozatuko.\nLan dana egin eta ez dakit\nzenbat esan osatuko,\naskorik ez det hartuko,\ngehiegi ez da lortuko.(bis)\nGauza batetan seguru nago\neta ez naiz bildurtuko,\ngaur hartutako tripakadakin\nbehitzat ez naiz ni lertuko.(bis)\nDiru bilketa bat egiteko\npropio nago jarria,\njendeak badu ni bialtzeko\nIkusten danez, borondatea,\ndaukate nahiko urria,\njende asko etorria;\nbildu da gure herria.(bis)\nBaina ez da ez haundiegia\nhauen diru iturria,\ntxanpon hauekin ez da egingo\nhonen teilatu berria!(bis)\nHemen nago ni baten ondoan\npasa zait beste esku ta,\nnorbaitek zerbait emango duen\nIlusioak aldiz, ordea,\ngelditzen zaizkit moztuta.\npatrika ez nahi hustu ta; (bis)\nni ibiltzen naiz jende guztian\nGaurtik aurrera hobeko nuke\nbetiko nunbait ezkuta!\nMitxelena, Manuel Jose "Eperra"\nMaria Gabriela Bengoetxea Arzak-ekin ezkondua (1851) "Eperra agure zar bat zan, bañan ijito-planta alakoa. Zakur batekin eskean ibiltzen zan. Emen, Errenterian, askotan izaten zan. Aiendola baserria a...\nOrain bertsotan hasi nahi nuke / Lurraren seme nintzen haseran\nEuzkitzek plazaratu zuen doinua 1991ko Gipuzkoako Bertsolari Txapelketan Oñatiko saioan. Jon Sarasuaren bertsoz argitaratu du Tapia-Leturia bikoteak gero beren 1992ko diskoan.\nOn Antonio Trueba Jaunari 1896-07-04\nFinalaurrekoa - Elizondo, 2013-11-23 17:30:00\nFinalaurrekoa - Donostia, 2013-11-24 17:30:00\nFinalaurrekoa - Maule-Lextarre, 2013-11-30 17:30:00\nAUTOBUSA FINALA, 2013-12-15 16:35:00\nBAZKARIA FINALA, 2013-12-15 14:00:00\nBTN2013 Finala, 2013-12-15 11:00:00


‘Kapitain Frakasa’ eleberriaren bertsio berritua kaleratu du Anjel Lertxundik - Zarautz - Zarauzkohitza.eus\n‘Kapitain Frakasa’ eleberriaren bertsio berritua kaleratu du Anjel Lertxundik\nAritz Mutiozabal 2021-11-10 17:30\nAnjel Lertxundi, 'Kapitain Frakasa' eleberria eskuetan. (Erein argitaletxea)\nDuela 30 urte argitaratu zuten estreinakoz nobelaren lehen edizioa, eta, orain, liburuaren ‘remake’-a atera du Erein argitaletxeak.\nAnjel Lertxundik Kapitain Frakasa eleberriaren remake-a kaleratu du, lehen argitaratze hartatik 30 urte geroago. Erein argitaletxeak izendapen horrekin aurkeztu du gaur Donostian idazlearen bertsio berritua. Nobela beltzaren parametrotan jokatzen duen kontakizuna da Lertxundirena: omega marka bat pasaportean, Italia eta Frantzia arteko mugan negozio ilunetan dabilen talde bat, giro politiko nahasia... Inazio Mujika editorearen esanetan, "gaurkotasun handikoa" da.\n"Liburua argitaratu zenean, kritika onak izan zituen liburuak, pozik egon nintekeen, eta halaxe nengoen, pozik egindako lanarekin. Berria omen zen Kapitain Frakasa euskal literaturaren panoraman, diferentea eta, kritikaren esanetan, ausarta", aditzera eman du Lertxundik. Euskarazko narratiba arlorrean Espainiako Kritika Saria jaso zuen urte hartan, gainera.\nAsebetetzeak hilabete gutxi iraun ziola ekarri du gogora. Izan ere, itzulpen posible bat tarteko, berriro irakurri zuen testua, eta konturatu omen ez zuela hark amestu nuen maila ematen. "Batetik, pasarte batzuetan kontakizuneko piezen puzzlea ez zegoen biribildua, eta, bestetik, hizkeran bazeuden oraindik ere muturreraino eramandako elementu sintaktiko batzuk irakurketa zailtzen zutenak", xehetu nahi izan du.\nOndorioz, "auzi" horiek konpondu behar zituela erabaki zuen, eta hori egin bitartean edizio berririk ez argitaratzeko eskatu zion argitaletxeari. Une horretan, Otto Pette eleberriarekin buru-belarri ari zen, eta gauza batek bestea ekarri zuenez, azkenean, 30 urte luzatu da itxaronaldia. "Urteekin batera, esperientziak ere mesede egin dio nire idazkuntzari", gaineratu du idazleak.\nGauzak horrela, "liburu bera izanik, bi bertsio desberdin dira, bi antolamendu berri eta idazkuntzaren galga berri bat, ez baitira alferrik pasatu 30 urte orduko bertsioren eta gaurkoaren artean, ezta, zorionez, euskara literarioarentzat, eta, noski, ezta nire literatura ulertzeko moduarentzat ere".


Gurekin telefonoz edo email bidez kontaktatu dezakezu:\nHerriguneaz gain, Arizkunek auzo aunitz ditu: Bozate, Ordoki, Pertalas, San Blas, Bergara, Aintzialde, Otsanaiz, Erniegi, eta Aritzakun, bakoitza bere berexitasunekin, baino denak dira ederrak.\n1366, dagoeneko bere biztanle guztiak jauntxoak ziren, eta XVIII. mendean, Baztango herrigune jendetsuena zen, 114 bizilagun, 31 moradore, 21 etxe behartsu eta 5 jauregirekin. XX. mende hasieran, argizerizko belen fabrika bat zegoen, medikua, farmazia, bi irakasle, aroztegia, zapataria, bi txokolategi, ardo eta likoreen 5 saltoki, 3 taberna, posada eta 2 benta; Laurentx eta Ikatzetea.\n» Informazio gehiago baztanharana.com\nGure hizkun zaharraren sehaska, artisauen, agoteen, indianoen, jauntxoen, abenturazaleen eta kontrabandisten lurra, Nafarroako Suitza bezala ere ezagutzen dena, altxor naturalez beteta dago; pagadi zabalak, gailur malkartsuak, sakan korapilatsuak, errekatxo gardenak eta ehundaka txoko miresgarri, Aritzakun eta Urritzate bezalako auzo aldenduak, mendeetan zehar itxuraz aldatu ez direnak, Alkaxuriren babespean, behin mendizale batek, Euskal Herriko mendi ederrena bezala izendatu zuena.\nIberiar penintsularen iparraldean kokatua, Euskal-Herriko bihotzean, iparraldearekin muga eginez, bere 376,81 Km2-rekin Nafarroako udalerririk zabalena da.\nBaztan udalerria, betidanik 14 herriz osatua egon da, eta 1969 urtetik aintzin, Amaiurko herria ere baztandar bilakatu zen. Herrigune, auzo, baserri eta bordetako biztanle guztiekin, 8.000 biztanle inguru ditu.


eztabaida | Hamaika Telebista\n"Kargatzen" izeneko prozesu eratzailea aurkeztu du ikasle talde batek Donostian\nAntolatzeko eta borrokatzeko forma berriak mahaigaineratzeko eragile berria sortuko du prozesua ikasle talde batek. Euskal Herrian egungo hezkuntza sistema zalantzan jarri eta sistema propio baten alde borrokan jarraitzeko, ezinbestekotzat jo dute ikasle subjektu berri bat sortzea.\nPuigdemontek bideoz parte hartuko du GEDen Gernikako ekitaldian\nIazko urriaren 1eko Kataluniako erreferendumaren urtemugaren harira antolatu dute ekitaldia, larunbaterako, Gernikan. Besteak beste, Carles Puigdemont Generalitateko presidente kargugabetuak hartuko du hitza, erbestetik, bideo konferentziaz. Angel Oiarbideren hitzetan, Euskal Herriaren eta Kataluniaren artean lotura berezia dagoelako.\nEuskal Herrian, berriz, garai ederra bizi dugula uste du Oiarbidek, etorkizunean izan nahi dugunaz erabakitzeko, eztabaida abian dagoelako hainbat eremutan.\nEH Bildurekin adostutakoarekin jeltzale "denak" ados daudela ziurtatu du Erkorekak\nEusko Jaurlaritzako bozeramaile Josu Erkorekak esan du EAJn denak daudela ados EH Bildurekin estatus berriaz adostutako oinarriekin. Izan ere, Iñigo Urkullu Eusko Jaurlaritzako lehendakariak astelehenean adierazi zuen "aztertu" beharra dagoela EAJk eta EH Bilduk adostutako edukiak, baina oinarri horiei ez zaiela uko egin behar. Erkorekak argitu du ez dagoela "sakoneko desberdintasunik" bi iritzien artean.\nAkordioan parte hartu duen koalizioko koordinatzaile Arnaldo Otegi Bruselan da, Abdullah Öcalan buruzagi kurdua aske uztea eskatzeko ekitaldi batera joanda. EH Bilduko ordezkariak han hartu du hitza eta esan du EAJrekin egindako akordioak “Araba, Bizkai eta Gipuzkoako herritarren gehiengoaren sentimendu politikoarekin” konektatzen duela.\nJeltzaleen kritiketako bat izan da PSE-EEk eta PPk ez dituztela beren jarrerak moldatu akordio bat errazteko. Kritika horri, ordea, gaur erantzun dio Idoia Mendia PSEko idazkari nagusiak. Esan du sozialistak "jada mugitu" direla estatutua erreformatzea onartuta.\nPP ere agertu da EAJren eta EH Bilduren akordioaren kontra. Alfonso Alonso presidenteak jakinarazi duenez, PPk egitasmo bat aurkeztuko du Eusko Legebiltzarrean, EAJk akordio horretan "atzera" egin dezan, popularrek ikusten duten arriskuari aurre hartzeko.


'Once Upon a Time in... Hollywood' - bizkaie.biz\nKarolina Almagia\t2019-09-04 08:09 Zinema kritikak\nAhalmen handiko filma izan eitekeana entretenimendu etsigarri hutsean geratu da.\n- Zuzendari eta gidoigilea: Quentin Tarantino\n- Aktoreak: Leonardo DiCaprio, Brad Pitt, Margot Robbie, Emile Hirsch, Margaret Qualley, Al Pacino, Kurt Russell, Bruce Dern, Timothy Olyphant…\n- Produktoreak: Sony Pictures Entertainment (SPE) / Heyday Films / Visiona Romantica\n- Generoa: Thrillera, dramea, komedia\n- Herrialdea: Estadu Batuak\n- Iraupena: 165 minutu\nTarantino zinemazale amorratua dala ez da sekretu bat. Aurreko pelikula askotan sartu izan ditu\nbere gustuko filmen omenaldi txikiak. Once Upon a Time in... Hollywood izenburuko azken hau bere osotasunean da 1960ko hamarkadako Hollywoodeko pelikulei egindako omenaldia. Uniberso horretan, James Dean, azken western-ak, arrakasta galtzen hasi diran izarrak, espezialistak eta holako elementu zoragarriak topauko doguz.\nAlderdi teknikotik, zelan ez, bikaina da filma: argazkilaritzea, girotzea, musikea, Bruce Dern eta Al Pacinoren kameo-ak… dana oso dotorea eta faktura onekoa. Arazoak bestelakoak dira eta bakarrean batu leitekez: metraje luzeegia dau, filmak kontetan dauenerako.\nAlkarrizketak ez dagoz Tarantinoren aurreko film askoren mailan, eta umorea be nahiko behartuta dago. Gidoiak huts egiten dau, biribildu barik dago: emoten dau zati askoren batuketea dala eta ez dakiala nora heldu nahi dauen. Leonardo DiCaprioren pertsonaiari minutu asko eskaintzen deutsaz, baina bere historia ez jat oso interesgarria egin. Kontrara, Brad Pitten pertsonaia garatu barik geratzen da.\nBeti pentsau izan dot jazoera historiko bat jorratzen dozunean hobe dala errealidadera ahalik eta gehien hurreratzea. Benetako jazoerak asmakizunakaz nahasten dozuzanean, gitxitan dabe emoitza ona. Kasu honetan holako zeozer pasau jako Tarantinori. Manson familiaren zoramena eta Polanski eta Sharon Tateren ezbeharra nahikoak dira gure jakinminari eusteko, baina amaiera horrek (eszena gore bat sartu behar eban, jakina) sinisgarritasun guztia kentzen deutsanez, etsipen handia da.\nNeurriz gan luzatzeak aspertu egiten dau. Eta ahalmen handiko filma izan eitekeana entretenimendu etsigarri hutsean geratu dalako inpresinoa emon deust.


EAEko interes handieneko 55 naturguneak sei bideotan jaso dituzte | El Diario Vasco\nSociedadEAEko interes handieneko 55 naturguneak sei bideotan jaso dituzte\nEAEko interes handieneko 55 naturguneak sei bideotan jaso dituzte\nMendiei buruzko bideotik hartutako irudia.\nIngurumen Saila osatzen ari den sortako aurreneko hiru lanak eskuragarri daude dagoeneko\nViernes, 13 octubre 2017, 11:28\nNatura 2000 Sarea 1992an sortu zuen Europar Batasunak zuzentarau baten bidez, non finkatzen zen naturaren babeserako gune bereziz osatutako sare bat. Etengabe aztertzen eta tarteka eguneratzen doan sare horren egiteko nagusia biodibertsitatearen galera ekiditea da. Horretarako, ezinbestekoa da basa-landare eta animaliei bizitzeko behar dituzten tokiak eta baldintzak bermatzea. Flora, fauna eta ekosistema babesteko hautatu diren toki horiek guztiek osatzen dute sarea.\nNatura 2000 Sarea, hortaz, Europa zeharkatzen duen balio ekologiko altuko naturaguneen mapa modukoa ere bada. Babeserako eta kontserbaziorako eremu berezi horien bidez, habitat- eta espezie-mota jakin batzuen babesa bermatzen du, horien banaketa naturaleko arloetan.\nEuskal Autonomia Erkidegoko Natura 2000 Sarean 55 naturagune daude. 1.500 kilometro koadro inguruko azaleran banatzen dira, lurraldearen % 20,5ean. Gune horietan itsasoa, basoa, itsas padurak, hezeguneak, sega-belardiak, mendiko larreak eta beste sasitza batzuk, errekak, zohikaztegiak eta itsaslabarrak aurki daitezke.\nNatura-ondare hori ezagutzera emateko, eta herritarrak "hura kontserbatzeko eta haren funtzionamendua hobetzeko ahalegin berezia egiteak duen garrantziaz" jabetu daitezen, Eusko Jaurlaritzako Ingurumen, Lurralde Plangintza eta Etxebizitza Saila Natura 2000 Sarean dauden Euskal Autonomia Erkidegoko 55 naturaguneen aniztasun eta aberastasun ekologikoa eta paisajistikoa sei bideotan jasotzen ari da.\nOhar baten bidez adierazi duenez, ekimenaren helburua da "kalitate handiko ikus-entzunezko baliabidea izatea, gure aberastasun ekologikoa zabaltzeko eta ikastetxeetan eta naturako interpretazio-zentroetako (Ekoetxeak eta Parketxeak) programazioan egiten diren ingurumeneko hezkuntza- eta sentsibilizazio-programetan erabiltzeko".\nLehen hiru bideoak, baso, estuario eta mendiei buruzkoak, dagoeneko amaituta daude eta edonorentzat daude eskuragarri. Une hauetan, saileko Natura Ondare eta Klima Aldaketa Zuzendaritza beste hiru bideoak grabatzen ari da; horietan, espazio litoralen, hezeguneen eta Euskadiko erreken irudiak batuko dira.\nBasoei buruzko bideoak horiek eskaintzen dituzten zerbitzu ugariak nabarmentzen ditu: "egurra energia eta beroa izateko, etxebizitzetarako eta altzarietarako eraikuntza-materiala, elikagaiak, besteak beste, fruituak, perretxikoak eta ehiza. Paisaia erakargarriak eskaintzen dituzte eta kultura- eta aisia-balio ugari. Halaber, lurzoruen emankortasunerako garrantzitsuak dira, higadura saihesten dute eta uraren zikloa erregulatzen dute naturan eta, ondorioz, uhaldietatik eta bestelako natura-hondamendietatik babesten gaituzte".\nEstuarioek, berriz, "organismo-aniztasun handia dute, horietako asko bereziak. Nabarmentzekoa da, bereziki, sedimentuan bizi den ornogabeen aniztasun handia eta bertan elikagaiak eta babesa aurkitzen dituzten hegaztien aniztasuna. Nahiz eta hegazti-espezie horietako gutxi batzuk ugaldu egiten diren Kantauriko estuarioetan, gehienek espazio horiek bisitatzen dituzte, migrazioetan eta negualdian babesa eta elikagaiak bilatzeko".\nMendiak ere "interes bereziko inguruak dira, bai ingurumena kontserbatzeko, bai eta gizarteak eskaintzen dizkigun ondasunak eta zerbitzuak kontserbatzeko ere. Espazio horietan bertoko baso naturalak edo erdi naturalak daude; horietan hainbat larre-mota eta txilardi-sastraka daude, eta harkaitz handiak eta kobak dituzte. Horietako gehienetan, ibai eta erreketako goi-ibarrak daude, eta hezegune ertainak eta txikiak".\nBideoak YouTubeko IngurumenaEJGV kanalean daude eskuragarri , ikusteko eta, batez ere, "hezkuntza-baliabide eta ingurumen-sentsibilizaziorako baliabide gisa erabiltzeko".\n¿Y si llevas toda la vida usando y cuidando mal tu cepillo de dientes? Medicamentos falsos, un problema global


Espainiako Vueltak errepide mozketa eragingo du asteartean, Azpeitian - Azpeitia - uztarria.eus\nEspainiako Vueltak errepide mozketa eragingo du asteartean, Azpeitian\nNerea Uranga 2020-10-16 18:08\nAsteartean, urriaren 20an, hasiko da Espainiako Vuelta. Lehen etapa Gipuzkoan hasi eta bukatuko da. Egun horretan, Azpeititik igaroko da txirrindularitza proba, eta ondorioz, 14:00etatik 15:15 aldera artean, GI-631 errepidea (Zumaia eta Zumarraga artekoa) bi noranzkoetan itxi egingo dute ibilgailuentzako. Azpeitiko Udalak barkamena eskatu die herritarrei, bide mozketa horrek sor ditzakeen eragozpenengatik.\nDatorren asteartean, urriaren 20an, Azpeititik igaroko da Espainiako Vuelta txirrindularitza proba. Ondorioz, 14:00etatik 15:15 ingurura arte GI-631 errepidearen (Zumaia eta Zumarraga artekoa) Azpeitiko zatia bi noranzkoetan itxita egongo da ibilgailuentzako.\nAzpeitiko Udalak bide mozketa horrek sortuko dituen eragozpenengatik barkamena eskatu die herritarrei. Udalak zehaztu du herri barruko beste errepideei ez diela zuzenean eragingo Vueltak.\nEspainiako Vuelta asteartean, urriaren 20an, hasiko da. Lehen etapa Gipuzkoan izango du, Irunen hasiz eta Arraten (Eibar) bukatuz; 173 kilometroko ibilbidea egingo dute txirrindulariek. Egun horretan, Azpeititik 14:45-14:55 inguruan igaroko da Vuelta; Zestoatik etorri eta Azkoitirantz joango dira txirrindulariak.


Errespetua | Iritzia | GARA Euskal Herriko egunkaria\nGuk ez baditugu neurri egokiak hartzen (orain oso argi gertatzen ari den moduan), guri dena eman diguten guraso eta aitona-amonak izango dira gehien sufrituko dutenak (nahiz eta denok egon arriskuan)\nEz dago hausnarketa sakonik egin beharrik konturatzeko ez garela gauzak ongi egiten ari. Birusa gero eta indartsuago dagoen honetan (eta ez da lehenengo aldia, tamalez), gizakiok badugula hedatze azkar honen erruaren zati handi bat deritzot.\nPertsonak normalean oso kexatiak gara eta izango gara gure bizitzan zehar (ni neu lehena). Eskatzen ere oso trebeak eta ausartak gara betidanik. Baina arazoek guri oso gauza serioak eskatzen dizkiguten momentuan, kasu handirik ez dugula egiten ikustean sortzen dira.\nLauzpabost aholku argi eta ez hain zail eskatu dizkigute eta orokorrean argi ikus daiteke ez garela aholku horiek ongi betetzen ari. Arazoa, baina, ez da ezin ditugula arau horiek bete, ez dugula nahi baizik. Izugarrizko axolagabekeriak ikus ditzakegu egunero eta momentu oro.\nUda da eta denok nahi dugu gozatu eta ondo pasa. Denok nahi dugu oporretara joan, denok nahi dugu lagunekin afaldu eta parrandaren bat egin, denok nahi ditugu familiako bazkariak egin, denok nahi dugu hondartzara joan... Ni ez naiz inor inori aholkuak emateko eta gutxiago zer egin daitekeen eta zer ez esateko (nik ere gauza asko gaizki egingo baititut). Bakoitzak badu edo eduki beharko luke ahalmen eta erantzukizun hori.\nBaina benetako bihotzeko mina eta tristura izugarria sortzen didana gure aitona-amonak eta gurasoak ez errespetatzea da. Beraiei erasotzen baitie larrien birus nazkagarri honek.\nGuk ez baldin baditugu neurri egokiak hartzen (orain oso argi gertatzen ari den moduan), beraiek izango dira gehien sufrituko dutenak (nahiz eta denok egon arriskuan). Guri dena eman diguten guraso eta aitona-amonak. Gu aurrera ateratzeko egin dituzten esfortzu eta sakrifizio guztiak horrela eskertu nahi dizkiegu? Hori merezi dute? Beraiek gure lekuan egon izan balira, ez lukete gugatik zerbait gehiago egingo? Orain arte, ez dute ahal dutena eta gehiago eman gugatik? Nork maite izan gaitu eta izango gaitu gehiago beraiek baino? Zer ginateke gu beraiek gabe? Gure jarrera beraiekiko ez zait batere justua, zintzoa, zentzuduna… iruditzen, berekoia oso baizik.\nBeraz, berandu izan baino lehen, zaindu eta errespetatu ditzagun albokoak, auzokoak, lanekoak, herritarrak, atzerritarrak, lagunak, familiakoak, gure moduan pentsatzen ez dutenak… eman dizkiguten arau eta aholkuak ongi betez.\nBaina, batez ere, zaindu eta errespetatu ditzagun gure guraso eta aitona-amonak, duda izpirik gabe, hori eta askoz gehiago merezi baitute. Momentu zail eta nahasi hauetan, beraientzat omenaldirik polit eta arduratsuena hau litzateke denon partetik.


Bularreko minbizia - Minbizia - Osasun Eskola - Osakidetza\nAtaria / Osasun Eskola / Gaixotasunak / Minbizia\nGIB eta Sexu-transmisiozko infekzioak (STI)\nPaziente Kroniko Konplexua: patologia anitzekoa\nPaziente Bizia Programa\nZaindu zure bihotza\ni-botika: medikamentuei buruzko informazioa\nZaindu zure osasuna covid-19aren pandemian\nAlkohola, osasuna eta ongizatea\nGaixotasun bat da eta ia emakumeek baino ez dute jasaten, eta beraien artean, gurean, tumore gaizto ohikoena eta lehen heriotza kausa da. Gaixotasuna hasten da zelulak bularrean modu ezohikoan eta kontrolik gabe handitzen hasten direnean eta koskorra eratzen dutenean (tumore izenez ezagutzen zaio). Zelula horien ezaugarrien arabera, bi tumore mota bereizten dira. Minbizia hazi ahala, zelulak sakabanatu egin daitezke gorputzeko beste alde batzuetara eta horrek heriotza eragin dezake.\nBularreko Minbizia Goiz Detektatzeko Programa\nBularreko minbiziak, kasu askotan, sintoma gutxi izaten ditu.\nSintoma agerikoena bularrean koskorra edo gizentzea nabaritzea izaten da; irregularra eta gogorra izaten da, eta normalean ez du minik ematen.\nBestalde, titipuntaren itxura aldatu egin daiteke edo horren bidez odola edo beste fluido bat jariatu daiteke.\nBeste sintoma batzuk: aldaketak bularreko azalaren kolorazioan edo itxuran, aldaketak tamainan edo forman, mina edo ondoeza bularrean edo besapean edo koskorra besapean.\nEz da bularreko minbiziaren kausa ezagutzen, baina hura jasateko aukera areagotzen duten arrisku-faktore batzuk identifikatu dira. Alda ezin daitezkeenen artean, ezagunenak honako hauek dira: emakumea izatea, adina (zenbat eta nagusiagoa izan, orduan eta arrisku handiagoa), aurretiko bularreko lesio batzuk, besteak beste ezohiko hiperplasia duktala edo lobulu-kartzinoma in situ eta bularreko eta obarioko minbizia izan duten familia-aurrekariak.\nLehen mailako prebentzioa gaixotasunaren arrisku-faktoreak saihestean eta hura ager dadin prebenitzean datza. Alkoholaren kontsumoa eta obesitatea dira arrisku-faktore agerikoenak, eta ariketa fisikoa, prebentzio-faktorerik agerikoena.\nBigarren mailako prebentzioa gaixotasunaren detekzio goiztiarrean datza; horrek sendatzeko aukerak areagotzen ditu. Baheketa da bigarren mailako prebentzioaren metodo ohikoena.\nMamografia bidez bularreko minbizia sasoiz detektatzeko programak bularreko minbiziaren bigarren mailako prebentzio-estrategia eraginkorrena dira. Baheketa-programek gaixotasunaren eraginpean dauden emakumeen bizi-kalitate hobea eskaintzen dute, biziraupena areagotzen dute eta bularreko minbiziaren ondoriozko heriotza murrizten dute.\nMamografiek ez dituzte minbizi guztiak detektatzen. Medikuarekin kontsultatu behar da, baldin eta bi baheketa-proben artean aldaketarik badago. Kasu batzuetan, baheketa bidez detektatzen diren minbizi batzuek, detektatu eta tratatu ez balira, ez zuketen bizitzarako arriskurik ekarriko\nBularreko minbiziaren diagnostikoak etengabeko bilakaera izan du; horrez gainera, tumore txikiagoak detektatzeak nabarmen areagotu du gaixotasuna sendatzeko tasa. Emakume gehienek bularreko minbiziaren kirurgia egiten dute, eta kirurgiaren aurretik edo ondoren tratamendua jasotzen dute, besteak beste: kimioterapia, hormona bidezko terapia edo erradioterapia.\nOro har, tratamendu-planak bularreko minbiziaren motan, haren etapan eta edozein egoera berezitan oinarritzen dira. Minbiziaren tratamendu-plana, bestalde, beste faktore batzuen araberakoa izango da, bai eta osasun-egoera orokorraren eta lehentasun pertsonalen araberakoa ere.\nHelburua lesioak sasoiz eta minbizia hasierako faseetan detektatzea da.\nLesio horiek goizetik tratatzen badira, gutxitu egiten dugu gaiztoak izateko aukera.\nAzken aldaketako data: 2020/03/17


PERSISK HAMADAN Alfonbra, ile motzekoa - eskuz askotariko marrazkiak - IKEA\nPERSISK HAMADAN Alfonbra, ile motzekoa\nAlfonbra hauek artelan apartak dira, eta eskuz korapilatuak izan dira. Medailoi eta ezaugarri Heratiez apainduta daude eta ertz hirukoitza dute: nagusia zabalena da, eta bigarren mailakoak barruko aldean eta kanpoko aldean daude.\nAlfonbra bakoitzak Persiako marrazki tradizional desberdina du.Artisau aditu batek eskuz egin duenez, diseinua eta neurriak berdingabeak dira.Ekialdeko korapiloei eta artilearen kalitate handiari esker, alfonbra oso gogorra da.Zuntz luzeko artilea oso iraunkorra da, ez da listutzen eta alfonbrari distira naturala ematen dio.Artilezkoa denez, alfonbra oso gogorra da eta ez da erraz zikintzen.Ile dentso eta lodiak zarata murrizten du eta oinetarako gainazal leun eta biguna eskaintzen du.Alfonbra honetarako 2 STOPP FILT babes irristagaitz (65x125 cm) behar dituzu. Behar izanez gero, moztu ditzakezu.Segurtasun eta erosotasun gehiago izateko, erabili STOPP FILT babes irristagaitza (alfonbra osoa hartu behar du).\nPasatu xurgagailua ilearen noranzkoari jarraituz eta noizbehinka bira ezazu, luzaroago iraun dezan.Orban lehorrak: ken itzazu berehala orbanaren kanpoaldetik erdialdera kontu handiz igurtziz.Orban hezeak: ez igurtzi. Xurga itzazu sukaldeko paperaz; hezetu apur bat zapi eta garbitzaile leun batekin.Alfonbra tindategira eraman ezazu, beharrezkoa denean.\nPERSISK HAMADANAlfonbra, ile motzekoaArtikulu kopurua:102.992.26\nZabalera: 80 cmAltuera: 2 cmLuzera: 200 cmPisua: 4.80 kgPaketeak: 1\nProduktuaren tamaina80x200 cm\nIlearen gehienezko luzera:\nAlfonbra, ile motzekoa, eskuz askotariko marrazkiak80x200 cm


Begoñako ikurren galera\nBilbo setiaturik bigarren karlistadan (1874)\tLorea Soldevilla: “Krisi garaian kooperatiba piloa sortu dira”\tZoragarria\tBegoñako ikurren galera\tBihotzean handi, ezpainetan xume\tBegoñako ikurren galera\tBerton\t- Batu gurera!\tL.M.-k idatzia\tasteartea, 2012 urtarrilak 31. 01:00\tEz dira, ez, Begoñako errepublika zaharreko erreferentzia asko geratzen. Gaur egun arte iraun duen horietako bat da kanposantua. Baina hori ere desagertze bidean dago hilobiak husten ari baitira. Jabe batzuk konforme ez, eta ahaleginak egingo dituztela iragarri dute bertan geratzeko. Ikusgai dago 6.000 metro kuadro zertarako erabiliko dituen udalak etorkizunean. Bere ama eta amama Begoñako hilerrian lurperatuta daude, horregatik izan da betitik Jose Maria Etxebarriaren ilusioa bertan lurperatua izatea. Baina ez da posible izango, 2016an hilerria behin betiko itxiko baita. 2006an azken gorpua ehortzi eta hamar urtera, hileta-legeak ahalbidetzen duen bezala. 2006an jakin zuen Jose Mariak Bilboko Udalak hilerria ixteko zuen intentzioaren berri. Kanposantuko langile baten bitartez enteratu zen. “Ez duzue hemen luzaro iraungo, bota egingo zaituztete”, esan zion beharginak. Handik lau urtera, 2010eko abuztuan Bilbao Zerbitzuak erakundearen eskutitza jaso zuen etxean. Sutan jarri zuen eskutitz hark. “Hilobiaren kontzesio eskubireari uko eginez gero ordaina eskaintzen zidaten”, dio haserre. Etxebarriaren ustez, “eskubideei ezin zaie uko egin”. Bilbao Zerbitzuak erakundeak hainbat aukera eskaintzen zizkion eskutitzean, baina bere iritziz ez garbi azaldutakoak. “Oso anbiguoa da bertan esaten dena. Ez da posible horrelako zerbait idaztea. Eta zelan bidal daiteke horrelako eskutitz bat abuztuan jendea oporretan dagoenean?”Egunero zabalik egotetik igandetan eta jaiegunetan zabalik egotera pasa zen Begoñako kanposantua. Botiloia egiten zuten gazte batzuk hilobietan kalteak sortzean hartu zen erabaki hori. Orduan, udalak “zenbait konponketa” egin zituen. Baina egun asko eta asko itxita eman arren, kanposantua ez da kalteetaz libratu. “Erabat utzita” dago, Etxebarriaren ustez, “hiltzen utzi dute”. Kapera eta osarioa, esaterako, oso hondatuta daude. Dena den, udalaren utzikeriak ez du zerikusirik hilobien jabe batzuen jarrerarekin. Oraindik orain, panteoia “atzo egina bezala” duenik bada. Are gehiago, lurreko hilobietan gerrako ume asko daude lurperatuta, 500 bat. Bilboren bonbaketan, 1937an, hildako umeak dira. Bada, “hilobi horietan loreak ipintzen ditu norbaitek gaur egun ere”. Orain baino lehen ere izan dute Begoñako hilerriko hobien jabeek epemuga hurbil. Desjabetzeko zorian egon ziren. “Julia Madrazoren kontua izan zen. Baina hilerrian familia garrantzitsu asko daude eta horien presioari esker bertan behera geratu zen plana”. Ikur baten galeraMahatsorri ugari kezkatuta dago kanposantuaren desagerpenarekin. Besteak beste, Koldo Urrutikoetxea. “Begoñako erreferentzia historiko guztiak ezabatuz joan dira azken mende eta erdian bizimodu aldaketarekin batera, eta hainbat jauntxori esker: euskara, baserriak, nekazaritza, eskolak, udaletxea, plaza eta abar luzea. Kanposantua eta eliza dira geratzen diren Begoñako erreferentzia bakarrenetakoak eta uste dut erreferentzia historiko hori mantendu behar litzatekeela”. Urrutikoetxearen arabera hilerriaren lekuan udalak martxan jarriko duen proiektuak zenbait baldintza bete behar ditu. Esaterako, “ez hormigoirik ez eraikinik altxatzea, eta eremu osoa errespetatzea dagoen antzera. Txukuntzea eta egokitzea bertara sartu eta paseatu ahal izateko”. Espazio horrek etorkizunean kanposantua izan den erreferentzia historikoa ez du galdu behar Urrutikoetxearen iritziz. Eta erabat bateragarri irizten dio kanposantua mantentzeari paseoleku erabilpena ematearekin. Balio eskultorikoaBalio historikoaz gain, balio eskultorikoa duen hilerria da Begoñakoa. Bernabe Garamendi Zaldibar (Bilbo, 1833-1898) eskulturgileak lan eskerga egin zuen Bizkaian batik bat. Bere lan garrantzitsuen artean dago Abandoko San Bizente elizako erretaula nagusiko irudietako bat, San Bizenterena hain zuzen. Horregatik 6.000 kobrezko erreal jaso zituen. Lau urte beranduago, 1868an, gurutze bat zizelkatu zuen Begoñako hilerrirako. Dokumentuen arabera 600 erreal kobratu zituen. Garamendik hilerrietarako estatua asko landu zituen eta bere modeloak luzaroan errepikatu zituzten bere tailerreko oinordekoek. Ezagunagoa da agian Quintin de Torre Berastegi (Bilbo, 1977-Espinosa de los Monteros, 1966) bera izan baitzen novecentismo vasco bezala ezagutu zen eskulturgileen taldeko kiderik ezagunena. Bere estilo zabaleko obraren barruan dago Begoñako hilerrirako egin zuen estatua multzoa. Etorkizunean zer? Bateko eta besteko zurrumurruen arabera, hilerriaren lekuan supermerkatu bat, tabernak eta bolatokia eraikiko dituzte 2016tik aurrera. Baina horretarako udalak traba bat behintzat badu, aurreko jabeak ezarritako baldintza. Izatez, lursaila udalarena den arren, Casilda Iturrizar andrearen eskutik jaso zituen 6.000 metro kuadroak, herritarren gozamenerako izan behar zuten baldintzarekin. Ikusteko dago, udalak zein jokabide izango duen. Momentuz, Bilbao Zerbitzuak erakundeko gerente Oscar Garbisuk jakinarazi digunez, gune berde bezala kalifikatuta dago kanposantua eta udalak egun “ez du batere proiekturik bertan”. Bi arrazoi ematen ditu horretarako: “Egungo egoera ekonomikoa eta udalak martxan jarritako herstura plana”. Bitartean, azken asteotan garbiketak burutzen jardun dute beharginek. Uralita eta fibrozementu plakak kendu dituzte hilerrian. Deigarria izan da langileek erabili duten uniformea. Goitik behera zuriz jantzita eta aurpegia babestuz maskarak dituztela ibili dira, auzotarren harridurarako. Garbisuk aitortu ez duen arren, amiantoarekin kontaktua izan dutela aipatu digute beharginekin harremana izan duten auzotarrek. Baina “hezetasuna dela-eta, arriskurik ez dute izan amiantoarekin”. Ziurrenik, aurrerantzean, ohikoak izango dira hilobien hustuketa eta garbiketa lanak. Lan horiek doan egiteko proposamena egin die udalak hilobien jabeei, izan kontzesioa iraungita izan indarrean. Jose Maria Etxebarria ez da bere ama eta amamaren gorpuzkinak berehalakoan mugituko dituen horietakoa. “Hilerriaren hondatzeagatik edota asperduragatik joango dira batzuk. Baina beste batzuk eta nik borrokan egingo dugu apur bat. 2016ra arte hemen jarraituko dut. Azkenetakoa izango naiz alde egiten”. Iruzkinak


Ezagutu Snapdragon 18 | izango duten 845 telefonoak Androidea\n18an Snapdragon 845 izango duten 2018 telefonoak\nQualcomm Snapdragon-i esker, prozesadoreen merkatuan eztabaidaezineko liderra da. Batez ere gama ertain eta altuan espezializatu dira. Gaur egun merkatuan dagoen prozesadorerik indartsuena da snapdragon 835, 2017an kaleratutako gama altuko telefono gehienetan dagoena. Datorren urtean merkatuko oinordekoa etorriko da, Snapdragon 845.\nProzesadore berri hau aurrekoa baino hobea izango dela espero da. Beraz, itxaropenak handiak dira, zalantzarik gabe. Baina konpainiak agintzen du ez duela hutsik egingo bere prozesadore berriarekin. Horrez gain, zenbait prozesadore hau erabiliko duten telefonoak.\nDenbora asko da marka batzuek dagoeneko baieztatu dute Snapdragon 845-ren erabilera 2018an iritsiko diren ereduetan. Adibidez, dagoeneko jakina da Xiaomi Mi 7-k izango du, edo hori Galaxy S9-k Nazioarteko bertsioan ere eramango du. Baina, orain baieztatutako lehen 18 telefonoen izenak ezagutzen dira.\nJarraian uzten dizkizugun modelo hauek guztiek Snapdragon 845 izango dute barruan. Beraz, zalantzarik gabe, guztietatik errendimendu bikaina espero da. 2018an prozesadore onena izango dena ziur aski izango dute barruan. Zer mugikor da? Hau da zerrenda osoa:\nSamsung Galaxy S9 eta S9 +\nGalaxia Oharra 9\nLG G7 eta G7 +\nHTV U12 Plus\nMotorola Moto Z 2019\nZerrenda honetako izen batzuk ezagutzen ziren jada. Baina, zalantzarik gabe, Nokia 10 bezalako telefono interesgarriak aurkitzen ditugu. Beraz, barietate handia dago eta horrek, zalantzarik gabe, arreta erakartzen duen zerrenda izatea eragiten du. Dena den, hurrengo urtean gailu gehiago baieztatuko direla suposatzen dugu.\nSnapdragon 845-k goi-mailako gailentzen jarraitu nahi izango du aurrekoak aurten egin duen moduan. Qualcommek merkatu honetako enpresa nagusia izaten jarraitzen du. Beraz, interesgarria izango da 2018an jarrera hori mantentzea lortzen duten ala ez ikustea.\nArtikuluaren bide osoa: Androidea » Berri » 18an Snapdragon 845 izango duten 2018 telefonoak\nHTCk eta Motorola-k ez dute bateria zaharrak dituzten mugikorren errendimendua moteltzen\nGalaxy A3 2016 eta A3 2017-k segurtasun eguneratze berria jasotzen dute


Zer ulertzen duzu zeuk? • ZUZEU\nHendaiako etxe zahar batean, beheko su itzelezko baten buruan aurkitu dugu idazkun hau zizelkaturik. Baina ez dugu oso ondo ulertzen zer esan nahi duen. Lagunduko diguzu interpretatzen? Transkripzioa ere jarri dizugu.\n“HORTZ ZORROTZ MACHINEKOENTZAT\nMIHI GOCHO ELGARRENTZAT”\nZer da “machinekoentzat” hori?\nAterako al duzu zeure baitako filologotxoa plazara?\nMichigandik, "Gorra ETA militarra!"\n20 pentsamendu “Zer ulertzen duzu zeuk?”-ri buruz\nOier Aranzabal 2012-01-24 10:46\nmikel 2012-01-24 10:59\nHorrela, lehen begiratuan behintzat, ez du ematen protoeuskara denik, baina, gauzak dauden bezala egonda, nork jakin!\nAxier 2012-01-24 12:05\nEz da ba izango familien arteko tirabira bat? Matxinekoak eta Elgarrak?\nGarikoitz 2012-01-24 13:05\nHondarribian “maxina” hitza edozein gailuri erreferentzi egiteko erabili ohi da eta noski frantseseko “machine”n du jatorria. Atxamarta edo maxina erabili izan dira bereizketarik gabe edozerri erreferentzi egiteko. Baita ere poliziak esku artean daraman armari erreferentzi egiteko.\nNire ustez, edo behintzat inpresio hori eman dit lehen irakurketan, “machine” arma adierazi nahi du. Hau da, armatuei, indarra erabili asmoz datozenei, bakea apurtzera datozenei hortz zorrotz!!\nI.M. 2012-01-24 13:55\nba iruditu zait, suaz mintzo dala, suaz ari dala hizketan (beheko sua izaki, zentzua leukake). eta esan nahi dula, suak hortz zorrotza daukala maxinekoentzat (etsaientzat, kanpokoentzat, deabruentzat… edo auskalo norentzat), eta aldiz, suak berak, mihi goxoa daukala etrxekoentzat, lagunentzat eta abar.\nPeru Dulantz 2012-01-24 15:59\nAxier, “elgar” hori, gure “elkar” edo “alkar” dela esango nuke. Eta machine, ba, hori, makina izan liteke, edo etxe horretan eta (inguruetan?) hitz horri ematen dioten (zioten?) esanahia.\nKemen 2012-01-24 16:04\nMatxinenearik existitzen da. Matxinena esan nahiko duela uste dut, Matxin pertsonarena alegia. Antzekoa litzateke Mattinenea. Beraz Matxinenean biziko zirenentzat opako zitzaizkien hortz zorrotzak nire ustez ere, Axierrek dioen moduan.\n“Elgarrentzat” aldiz, “elkarrentzat” izanen da. Hendaiako etxea izanik gainera, uste dut hori nahiko ziurra dela.\nKemen 2012-01-24 16:13\nEh… ea: Matxinenea, Matxin izendun pertsonarena nahiz matxina (makina) dagoen etxea ere izan daiteke.\nHori bai, Axier eta nire teoria egia balitz, zeinen beltza bezain interesgarria! Bi etxeren arteko haserreagatik batak bere sutondoko habean bestea aipatu hortz zorrotzak opa izateko!\nI.M. 2012-01-24 16:45\nLenago jarri detena zeatik jarri deten esplikatzearren:\nMatxinoa “ola langilea” ere bada, baina “matxingorri” deabruari esaten omen zaio. Matxinsalto hitzak ere, jakin nahiko nuke zeatik daukan “matxin” hori.\nAmonamantangorri 2012-01-24 18:23\nMatxina, Orotariko Euskal Hiztegian:\n1. Ferrón, obrero de una ferrería. Cf. Lar: “Machín, así se llama en Bascuence a Martín entre los rústicos y olaguizones”. Cf. Or Eus 211: “Matxin” itzetik dator / zuzen “matxinada”. Kintaleko maillua / matxin batek dantza. Or Eus 210.\n2. “(V-m, Gc), nombre que se usa para llamar al carnero” A. Matxin akerra makerrakoren aker adar okerra baño. Mg PAb 176.\n3. Rebelde, sublevado. Etorri zinan 1936garrenean Matxin bat. Or QA 77.\n4. “Matxíña, el mazo grande de hierro de las ferrerías antiguas” Iz ArOñ.\nAlegia, su-garrak hortz zorrotzak bezala direla olako lanetan, eta etxeko sukaldea berotzen dutela mihi goxoen antzera.\n“elgar”-en horrelako erabilerarik ez dut ikusi Orotarikoan.\nI.M. 2012-01-24 21:01\n“elgarrentzat” “geuretzat” balitz bezela erabiltzea posible da?\nMartin Bereau 2012-01-24 23:08\nBaigorriko geure amatxi zenak zera erraiten zuen: “Kaiserrari hagin zorrotz. Mariskalarekin beharri tente eta mihi gozo”. Aita zenaren azalpena: “Alemanari haginka, frantsesarekin kasu emazu”. Eta Pello Senpereko lehengusuak euskaldunak nola aritu behar duen azaltzeko, zera erraiten du aldiro: “Bortitz eta On”.\nAtzendutakoa: Amatxi zena “Maginot” delakoa aipatzen zuen auniztan. Norbaiten harropuzkeria salatu nahi zuelarik holako zerbait botatzen zuen: “Hi ere apalduko haiz, Maxinokoa gisan”.\nMartin Bereau 2012-01-24 23:14\nAtx! Amatxi zena(k).\nJurtxixabi 2012-01-24 23:46\nSugarrak ote dira? Alegia, hortz zorrotza dute Maxinekoak direlako horientzat, zernahi direlarik ere (bertan dago asmakizunaren koxka), eta mihi goxo elkar laztantzeko edo… Bestalde, “elgar” ekialdeko euskalkien ohiko aldaera da: “gosez ez baina elgar maitez” hil behar ziren Imanolek eta Erramun Martikorenak zabaldutako “Maitiak galdegin zautan” kantuaren protagonistak, ezta?\nTroelsLundsVej 2012-01-25 00:17\nBeste aukera bat: Garikoitzek hartutako haritik, “maxina” beheko sua bera izan daiteke (bertan idatzia dagoenez), eta hipotesi horretan, “machina” beheko sua bada, “machinakoak” janaria izan daiteke (esan beharrik da egongo ez garai batean beheko suaren funtzio nagusietako bat janaria prestatzea zela). Beraz, hortz zorrotz…\nibai 2012-01-25 08:42\nidazkuna Martinek dioenaren bidetik doalakoan nago ni. “Maginot/maxinoko”, berriz, Lehenengo Mundu Gerran Frantsesek Alemaniarren aurka, uste dut arrakastaz, antolatu zuten defentsa lerroaren izena dela.\nJurtzixabi 2012-01-25 09:45\nXehetasun ñimiñoa bada ere, Iparraldeko idazkera zaharrean “ch” erabilzen zen ez gaurko “tx”a irudikatzeko (horretarako “tch” erabiltzen zen, handik Etcheberry bezalako grafiak), baizik eta ixa edo ese bustia: idazkun honetan bertan “gocho” ( = goxo) dugu, eta Hendaiatik atera gabe Aiche Egina ( = Aixe egina) kale izen “chelebrea” topatuko dugu… Donostiako Loiola auzoan Maxinene izeneko etxea bat izan zen behiala, kasu. Bide batez, ba al dago jakiterik nola izena duen Hendaiako etxe horrek? Baina, bestalde, Pierre Landheren “Dictionnaire Basque-Français” delakoan “matxin-sukaldea” ironiatsua aurkitu dut: “Homme qui ne quitte pas la cuisine”, “sukaldetik aldentzen ez den gizona” alegia, hau da, gaztelaniaz “cocinillas” esan ohi zaien horietako bat (eta “cocinillas” itzulzeko, “martin-sukalde” ematen digu Sarasolak Zehazki hiztegian!)… Martinen goiko iruzkinak ikusirik, argi dago esaera zaharra dugula hemen, agian “sugarrak” aipatzeko: haiek hagin zorrotza dute -erre egiten dute- jendearentzat -izan Maxine(ne) etxekoak, izan gizon sukalde zaleak-, eta mihi goxoa elkarrentzat, goxo-goxo elkar laztantzen baitute. Se non è vero…\nI.M. 2012-01-25 13:27\nPolitak zure esplikazioak Martin!\nE.C. 2012-01-25 15:31\nMatxinoak burdinolako jabeak dira, bertan lan eta bizi direnak, Pio Barojaren Urtubiko Damaren istorioan.\nAmonamantangorri 2012-01-25 18:00\nMartinen bidea erakargarria da arruntean: Hendaiako idazkunaren antzeko esaerak badirela erakusten digu.\nHala ere, “Maxinokoa” (Maginot-koa) eta “maxinekoa” gauza bera izan al daitezke?


Allen parrokia (Louisiana) - Wikipedia, entziklopedia askea.\nAllen parrokia (Louisiana)\nAllen parrokiaren kokapena AEBtan\n30° 40′ N, 92° 50′ W / 30.66°N,92.83°W / 30.66; -92.83Koordenatuak: 30° 40′ N, 92° 50′ W / 30.66°N,92.83°W / 30.66; -92.83\n1.973,17 km2 (%99.46)\n10,64 km2 (%0.54)\nAllen parrokia (ingelesez: Allen Parish) Louisianako parrokia bat da, Ameriketako Estatu Batuetan. Hiriburua Oberlin da. 2010eko zentsuaren arabera 25.764 biztanle zituen, Allen Parish kilometro koadroko azaleran.\nAllen parrokiak 1.983.81 kilometro koadro ditu. Horietatik 10.64 ura dira. Beste 1.973.17 lurra dira. Biztanleria dentsitatea 12,99 da.\n2010eko zentsoan bizi ziren 25.764 pertsonetatik 18.618 txuriak edo hispanoak dira. Horietatik hispano edo latino kategorian 342 dira. 5.957 beltzak edo afroamerikarrak. 603 amerikar natiboak ziren eta 5 Hawaii edo Pazifikoko irletako natiboak. 176 asiarrak ziren. Bestelako arraza bat kategorian 31 biztanle daude. Bukatzeko euren burua arraza bat baino gehiagotan 374 pertsonek kokatzen zuten.


269 ( urte)\nArtikulu hau Galietako Inperioaren enperadoreari buruzkoa da; beste esanahietarako, ikus «Marko».\nMarko Aurelio Mario (latinez: Marcus Aurelius Marius), Galietako Inperioko enperadore izan zen 268an. Ondorengo tradizioaren arabera, ogibidez, errementaria zen, eta, erromatar armadan, mailaz maila igotzen joan zen, ofizial bihurtu zen arte. Postumo hil ondoren, boterea lortu zuen, ustez, hiru edo lau egunez bakarrik, eta berak propio eginiko ezpata batekin eraila izan zen.\nMultimedia: Marcus Aurelius Marius\nOrriaren azken aldaketa: 3 ekaina 2021, 17:31.


Udaletxeko balkoitik bertsotan, igoera ospatzeko | Kirola | Berria\nNoiz sortua: 2019-05-22 12:36:25\nUdaletxeko balkoitik bertsotan, igoera ospatzeko\nJagoba Arrasate Osasunako entrenatzaileak bertsotan ospatu zuen taldea Lehen Mailara igo izana, udeletxe plazako zaleen aurrean.\nMilaka zaleren aurrean ospatu dute Osasunako jokalari eta taldekideek Lehen Mailarako igoera, eta entrenatzailea ere ez da atzean geratu. Bertsozalea da Jagoba Arrasate, eta kantuan ere zerbait badakiela erakutsi zuen beste behin, Iruñeko udaletxe plazan. Atzo arratsaldeko ospakizunetan, ez zuen aukera pasatzen utzi, eta honako bertsoa bota zuen udaletxeko balkoitik.\nHorra Arrasatek botatako bertsoa:\nEzin pasatzen utzi\negin dugu aurrera.\nTxalotzekoa izan da\nguztion jarrera, lehen mailakoak gara\nAurrez ere, ospakizunak ez ziren makalak izan. Jokalari eta taldekideak 17:30ak aldera irten ziren Sadarretik, eta Nafarroako Gobernuaren eta Iruñeko Udalaren harrera jaso zuten, besteak beste. Eta, nola ez, kaleak hartu zituzten milaka zale gorritxorena. Bira amaitzeko, San Fermini eskerrak emango zizkioten jokalariek, santuaren kaperan.\nHorra ospakizunen inguruko bideo luzeagoa:\nMarea gorriak estali du zerua


Antzerki jardunaldiak Getxon - Txikaletos\nUrriaren 14ra arte Getxoko antzerki jardunaldien 36. edizioa ospatzen da. Aurten genero guztien eta publiko mota guztientzako hamabi antzezlan eskainiko dituzte, horietako bost haurrentzat izango direlarik. Saio guztiak Algortako San Nikolas plazan eta Areetako Andrés Isasi Musika Eskolan izango dira.\nHaurrentzako antzezlanen artean honexek izango ditugu: «Supituki» pailazo-ikuskizuna, «DJ Porru» erromeria, «Kalean otso, etxean» lan dibertigarria («Hiru txerritxoak» ipuinaren moldaketa) eta «Nómadas», antzerkia, arkitektura eta geometria nahasten dituena. Horri guztiari adin guztientzako eskaintza anitza gehitu behar zaio: «Ilusioaren indarra» magia-ikuskizuna, «Entre cuatro tiempos» dantza bertikaleko lana, «Eight» eta «Privolva Landing» kaleko dantza-ikuskizunak, «Historias de un baúl» zirko-muntaia eta «Rezikletas» antzerki eta musika ikuskizuna.\nTagged antzerki jardunaldiak, familia planak, getxo\nCursos para circular en bici por Bilbao\nJornadas de teatro en Getxo


Etiketa: idazteko aholkuak | Martech Zone\nEtiketa: idazteko aholkuak\nAstero, orri zuriak deskargatu eta irakurtzen ditut. Azkenean, liburu zuriaren indarra neurtzen da ez deskarga kopuruan, baizik eta argitaratzean lortutako ondorengo diru sarrerak. Orri zuri batzuk beste batzuk baino hobeak dira eta nire ustez liburu zuri bikaina egiten duenaren inguruko iritziak partekatu nahi nituen. Liburu zuriak arazo konplexu bati erantzuten dio xehetasunekin eta datu lagungarriekin. Blogeko mezu bat besterik ez zitekeen orri zuri batzuk ikusten ditut.


Eskolek "autonomia" izango dute itzulera antolatzeko - Urola Kostako Hitza : Urola Kostako Hitza\nEskolek "autonomia" izango dute itzulera antolatzeko\nEskolek "irizpide pedagogikoak" lehenetsi beharko dituzte erabakiak hartzeko garaian. Ebatzi dezakete ikasle guztiek 'online' amaitzea ikasturtea, zenbait ikasle bakarrik joatea aurrez aurreko eskoletara, edota den-denak. Aurrez esandako mailetako ikasleei bakarrik eragingo lieke erabaki horrek.\nAzpeitiko Urola ikastola\nDatorren astelehenean, “osasun egoerak aukera emanez gero”, ikasleak pixkanaka ikasgeletara itzultzen hastea da Eusko Jaurlaritzaren asmoa. Hala iragarri zuen Cristina Uriarte Eusko Jaurlaritzako Hezkuntza sailburuak joan den astean. Itzulera mailakatua izango dela aurreratu zuen, eta aurrez aurreko eskolak gauzatzeko hainbat segurtasun neurri hartuko dituztela. Baina itzulerarako egun gutxiren faltan, dena dago airean.\nOrain dio eskolek autonomia izango dutela itzulera nola egin erabakitzeko, printzipio horrek ardaztuko duela ikasleen ikasgeletarako itzulera zer-nolakoa izango den ikasturte amaiera honetan. Beharrak non dauden erreparatu, eta “irizpide pedagogikoak” aintzat hartuta erabaki ahal izango dutela zer-nola jokatu. Ondoren, Hezkuntzako ikuskaritzei adierazi beharko diete hartutako erabakia. Ebatzi dezakete ikasle guztiek online amaitzea ikasturtea, zenbait ikasle bakarrik joatea aurrez aurreko eskoletara, edota den-denak. “Errealitate ezberdinak” daudela aintzat hartuta, hauturik onena hori dela defendatu dute.\nJokatzeko era horren berri atzo eman zien administrazioak Euskal Eskola Publikoaren Zuzendaritza Elkarteen Federazioko ordezkariei, eta poza adierazi zuten haiek: ikastetxeen “autonomia” aintzat hartu izana ona dela esan zuten, eskola bakoitzak ezaguten baititu hobekien ikasleen beharrak eta eskolaren egoera.\nHezkuntza Sailak lehengo astean asmoa adierazi zuen Derrigorrezko Bigarren Hezkuntzako 4. mailako, Lanbide Heziketako eta Batxilergoko ikasleak maiatzaren erdialdetik aurrera ikasgeletara itzultzeko, eta era horretan amaitzeko ikasturtea. Haserrea eta ezinegona eragin zuen erabaki horrek hezkuntzako eragile askoren artean; hitzartu gabeko erabakia izan zela deitoratu zuten. Aste honetan eragileekin bilerak egiten jarraitu du administrazioak, eta horien barruan heldu da eskolen “autonomia” lehenetsita eskolako itzulera ebazteko proposamena.\n“Autonomia” horren harira, soilik aurrez aipatutako ikas mailetako ikasleen gaineko itzulerari buruzko erabakiak hartu ahal izango dira. Gainerakoak ikasgeletara ez bueltatzeko “osasun irizpideek” lehengoan jarraitzen dutela esan dute, eta ezin dela horietan inolako aldaketarik egin.


Kameratoilarien lanak, epaimahaiaren zain - Topagunea | Euskaltzaleen Topagunea\nKameratoilarien lanak, epaimahaiaren zain\nEuskaltzaleen Topagunea - 11/07/13\nGaur arteko epea zuten kameratoilariek zazpigarren edizioan parte hartzeko lanak aurkeztu ahal izateko, eta txintxo ibili dira guztiak.\nLehiaketa joan den larunbatean ireki zen, bideo guztietan islatu beharreko gaia (txiri-txiri, pitxin) eta aurtengo bideoek eszenatoki izan behar duten Uribe-Kostako hainbat ezaugarriren zerrenda banatuta.\nKameratoilariek, beraz, egin dute beren lana, eta orain epaimahaia osatzen duten Iban del Campo, Vanessa Fernandez eta Josu Martinez lagunen txanda da. Haiek erabaki beharko dute aurkeztutako bideo guztien artean zintzuk diren 1.500, 1.200 eta 900 euroko sarien irabazleak.\nErabakiaren berri uztailaren 23an izango dugu, Sopelako Kurtzio Kultur Etxean Urko Aristik gidatuta egingo dugun galan. Etorri nahi baduzu, Kameratoiaren webgunean aurkituko dituzu xehetasun guztiak.


Etxebizitzaren prezioak % 38 baino gehiagoko jaitsiera izan du | Blog\n← Japoniara bidean\nAtzerriko inbertsio-funtsek Espainiako adreiluaren merkatuan hartu dute lur →\nBadirudi krisi ekonomikoaren hasieran etxebizitzaren prezioen % 50-60 inguruko doikuntza iragarri zuten analistek bete-betean asmatu dutela.\nTinsa tasazio-sozietatearen arabera, abuztuan bakarrik jaitsiera hori % 9,3koa izan da, eta aurreko hilean % 9,6koa. Horrek esan nahi du 2007. urtetik hona ia % 39ko jaitsiera metatu dela.\nZonaldeen arabera, begien bistakoa da desberdintasun handiak daudela. Zenbait zonaldetan % 40ko jaitsiera metatu da, hala nola:\n1.) Mediterraneoko kostaldea, % 44,4ko jaitsiera metatua\n2.) Hiriburuak eta hiri handiak, % 42,7\n3.) Metropoli-barrutiak, % 42,2\nAnalista batzuek, prezio-jaitsiera handi horien parte bat azaltzen saiatzeko, Sareb‑ek berak prezioak jaitsiz egindako jarduketa batzuk aipatzen dituzte; izan ere Madrilen, Valentziako Erkidegoan eta Andaluzian saltzeko gauzatutako azken operazio agresiboek areagotu egin omen dute etxebizitzetan hasitako prezio jaitsiera.\nHorrela bada, Europar Batzordeak Sareb-i egindako gomendioa —merkatuko prezioetan saltzea, baxuak izan arren— ez zen banketxeen eta akzionisten oso gustukoa, merkatua are eta gehiago hondoratuko zen beldur zirelako, hain zuzen ere.\nHorrela, izatez Estatuko higiezinen agentzia handiena dena (Sareb) etxebizitzen prezioen jaitsieraren alde lan agresiboa egiten ari da aspaldi honetan. Horrez gain, dagoen eskaria hutsaren hurrengoa dela kontuan izanik, ulertzekoa da etxebizitzaren prezioak izaten ari diren jaitsiera azkar eta bortitza.\nComments Off on Etxebizitzaren prezioak % 38 baino gehiagoko jaitsiera izan du


Irekia Eusko Jaurlaritza - Gobierno Vasco :: EHAA xedapena 201701881\nXedapenaren zenbakia: 201700467\nHurrenkenaren zenbakia: 201701881\nAraba ESIko Aparatu digestiboko zerbitzuburu lanpostua hutsik dago. Hori dela eta, Zuzendaritza Gerentzia honek lanpostu hori lehiaketa bitartez betetzeko deialdi publikoa iragartzea erabaki du, honako arau hauek xedatutakoaren arabera: Euskadiko Antolamendu Sanitarioari buruzko ekainaren 26ko 8/1997 Legearen hirugarren arau arruntaren 28. artikulua, Osakidetzaren lanpostu funtzionalak arautzen dituen uztailaren 19ko 186/2005 Dekretua eta azaroaren 11ko 255/1997 Dekretua. Hauek dira oinarriak:\nb) A1 talde profesionalaren titulua izatea: Medikuntzan lizentziatua, Digestio-aparatuko espezialitatea.\nc) Gutxienez, 4 urteko lan-esperientzia izatea Digestio-aparatuko Fakultatibo Espezialista gisa.\nEbazpen hau osorik argitaratuko da Euskal Herriko Agintaritzaren Aldizkarian (EHAA) eta Estatuko Aldizkari Ofizialean (BOE), Osakidetza-Euskal osasun zerbitzuko web-orrian, Araba ESIko intranetean, bai eta Osakidetzako zerbitzu-erakunde guztietan ere.\nInteresdunek Osakidetza-Euskal osasun zerbitzuko Araba ESIko Pertsonaleko Zuzendaritzan (Jose Atxotegi kalea zg 01009 Vitoria-Gasteiz) aurkeztu beharko dituzte eskabideak, 15 egun balioduneko epean, ebazpena dagokien Aldizkari Ofizialetan argitaratzen den azken egunaren biharamunetik aurrera.\nCV aplikazio informatiko korporatiboan behar bezala egiaztatuta daudenak ez dira aurreko paragrafoan zehazten den moduan egiaztatu beharko. Hala ere, izangaiak halaxe adierazi beharko du eskabidea betetzean.\nEskabideak aurkezteko epea amaitutakoan, Araba ESIko zuzendari gerenteak ebazpena emango du, onartuen eta baztertuen behin-behineko zerrenda onartzeko, eta, baztertuen kasuan, baztertzeko arrazoia adieraziko du. Horrez gain, horren bidez aginduko du Osakidetza-Euskal osasun zerbitzuko web-orrian eta Araba ESIko intranetean argitaratzea, eta hamar egun balioduneko epea emango du, argitaratzen den azken egunaren biharamunetik hasita, erreklamazioak bide administratibotik aurkezteko.\nErreklamazioetarako epea amaituta, Araba ESIko zuzendari gerentearen ebazpen bidez, onartutako eta baztertutako izangaien behin betiko zerrenda argitaratuko da Osakidetza-Euskal osasun zerbitzuko web-orrian eta Araba ESIko intranetean.\n1) Kudeaketa Zuzendaritzak Balorazio Batzordeko kideak izendatuko ditu. Ebazpen hori Osakidetzaren webgunean argitaratuko da, eta horren aurka gora jotzeko errekurtsoa jarri ahal izango da, erakunde publikoko zuzendari nagusiaren aurrean.\nEbazpen honetako zortzigarren puntuan aipatutako kudeaketa-proiektuak defendatzeko saio publikoa egin baino gutxienez 10 egun lehenago argitaratu beharko da ebazpena.\nAipatutako posturen bat ez baldin badago edo hutsik baldin badago, Osakidetzako beste edozein zerbitzu-erakundetako maila baliokideko langile bat izendatu ahalko da epaimahaiko kide.\n4) Batzordeko kideek esku hartzeari uko egin beharko diote, eta deialdia egin duen agintaritzari horren berri eman beharko diote, 40/2015 Legeak, urriaren 1ekoak, Sektore Publikoaren Araubide Juridikoari buruzkoak, 23. artikuluan aipatutako egoeraren bat gertatzen bada.\nKasu beretan, prozesuko parte-hartzaileek, edozein unetan, errekusazioa sustatu ahal izango dute, aipatutako lege-testuaren 29. artikuluan zehaztutakoari jarraituz. Era berean, Balorazio Batzordeak aipatutako 40/2015 Legearen 15. artikulutik 22.era arte zehaztutako arauetara egokitu beharko du bere jarduna.\n6) Batzordeak autonomia funtzional osoz jardungo du, prozeduraren legezkotasuna zainduko du, eta horren objektibotasuna bermatzeko ardura izango du. Halaber, deialdiko oinarrien aplikazioan sortzen diren zalantza guztiak ebatziko ditu, eta, aurreikusi gabeko kasuetan, zein irizpide ezarri finkatuko du. Gainera, izangaiak ebaluatu baino lehen, ebaluatzeko irizpide zehatzak akta batean jaso beharko ditu, bertan jasotako oinarriei eta merezimenduen baremoari jarraituz.\nProiektua defendatzeko, banakako jakinarazpena egingo zaie izangaiei, gutxienez 10 egun aurretik. Jakinarazpenean, proiektuaren defentsa publikoa egiteko eguna, tokia eta ordua jasoko dira. Proiektuen defentsa publikoetarako egutegia Osakidetzako web-orrian argitaratuko da.\nEpaimahaiak dokumentazioa baloratu behar du, betiere hautagaiek behar den epean eta moduan aurkeztu badute. Ezingo dira baloratu, inolaz ere, ebazpen hau dagokien Aldizkari Ofizialetan argitaratzen den azken egunean eskuratu gabe dauden merezimenduak, ez eta eskaerak aurkezteko epea amaitu aurretik behar bezala alegatu eta ziurtatu ez direnak ere.\nOndoko eranskinean, hautaketa-prozesu honi aplikatu beharreko merezimendu-baremoa jasotzen da. Gehieneko puntuazioa 66 puntukoa da, eta honela banatzen dira:\nGutxienez, prozesu osoan 33 puntu lortu beharko dira izendatua izateko, eta 15 puntu lortu beharko dira, gutxienez, proiektuaren balorazioan eta haren defentsan. Prozedura osoa aktan jasoko da.\nProposamena Epaimahaikide guztiek sinatu beharko dute, banakatu egin beharko dira baremoko atal bakoitzean lortutako puntuak, eta Osakidetza-Euskal osasun zerbitzuko web-orrian eta Araba ESIko intranetean argitaratuko da.\nEbazpena interesdunei jakinaraziko zaie eta Euskal Herriko Agintaritzaren Aldizkarian (EHAA), Osakidetza-Euskal osasun zerbitzuko web-orrian eta Araba ESIko intranetean argitaratuko da.\nIzendapen-ebazpenak ondorioak izango ditu Euskal Herriko Agintaritzaren Aldizkarian (EHAA) argitaratzen denetik aurrera. Euskadiko antolamendu Sanitarioaren 8/1997 Legearen 28. artikuluko 3. arauaren 8. puntuan xedatutakoaren arabera, burutzako lanpostu funtzionalek lau urteko eperako aldi baterako izendapena eduki dezakete; lau urteko izendapen hori luza daiteke, arau horretan ezarritakoaren arabera.\nKudeaketari buruzko memoria-proiektuan, gutxienez, atal hauek garatu beharko dira. Deialdian jasotako lanpostu bakoitzaren ezaugarrien arabera, deialdiaren ebazpenean, deialdia egiten duen agintaritzak zehaztuko du a.1), a.2) eta a.3) atal hauei dagokien gehieneko puntuazioa:\na.1.– Antolaketarekin eta kudeaketarekin lotutako atala ( 7 puntu):\nZerbitzu/atalaren organigrama, bai burutza-postuaren bai horri atxikitako gainerako postuen funtzioak adierazita.\nBurutza/atala kudeatzeko plana, antolaketa-helburuak definituta, hobetu beharreko eremuak aztertuta eta hautemanda eta horiek lortzeko egokiak diren neurriak identifikatuta. Horrekin batera, esleitutako baliabide materialak, ekonomikoak eta giza baliabideak modu efizientean erabiltzeko konpromisoa edo plana.\na.3.– Irakaskuntzaren eta ikerketaren atala ( 3 puntu).\nZerbitzuko/ataleko irakaskuntzaren plangintza zehaztea.\nOsasun-arloko administrazio publikoetako zuzendari edo Medikuntzako zuzendariorde gisa lan egiten emandako hilabete bakoitzeko: 0,1000 puntu.\nOsakidetzako eta Gizarte Segurantzako osasunaren arloko zerbitzu-erakundeetan edo autonomia-erkidegoetako edo edozein administrazio publikotako osasun-zerbitzuetan egindako lana lan-esperientzia gisa baloratuko da, baita Europar Batasuneko beste estatuetako sare publikoko osasun-zerbitzuetan egindako lana ere.\n– 20 ordutik 30era: 0,2000 puntu.\n– 31 ordutik 50era: 0,3000 puntu.\n– 51 ordutik 100era: 0,4000 puntu.\n– 101 ordutik 200era: 0,5000 puntu.\n– Doktorea cum laude: 4 puntu.\n– Unibertsitateko aditu/espezialista: 1 puntu.\n– Ikertzeko nahikotasuna edo ikasketa aurreratuetako diploma: 1 puntu.\n– Doktorego-ikastaroa, doktorego-ikastaroetako bikain edo ohorezko matrikula bakoitzeko (gehienez, 10 ikastaro): 0,1000 puntu.\n– Eskualde bateko txosten-aurkezpen bakoitzeko: 0,2500 puntu.\n– Txosten-aurkezpen nazional bakoitzeko: 1,000 puntu.\n– Nazioarteko txosten-aurkezpen bakoitzeko: 1,500 puntu.\n– Ahozko komunikazio / poster nazional bakoitzeko: 0,6000 puntu.\n– Mahai-inguru nazional bakoitzeko: 0,7500 puntu.\n– Medikuntzako fakultateko katedraduna, dagokion espezialitatekoa (urteko): 1,0000 puntu.\n– Medikuntzako fakultateko irakasle titularra, dagokion espezialitatekoa (urteko): 0,5000 puntu.\n– Medikuntzako fakultateko irakasle elkartua, dagokion espezialitatekoa (urteko): 0,2500 puntu.\n– Egoiliarren irakaskuntzarako onetsitako tutorea, dagokion espezialitatekoa (urteko): 0,5000 puntu.\n– Etengabeko prestakuntzako programa ofizialetako irakaskuntza (orduko): 0,050 puntu.\nEuskararen erabilera Osakidetzan normalizatzeko martxoaren 18ko 67/2003 Dekretuan eta berori garatzeko arauetan jasotakoaren arabera baloratuko da.\nASMAREN 2017ko Mundu Eguna. Aurten, GINAk goiburu hau proposatzen du: “Asma kontrolatzeko garaia da”. Eta Bilbok kontrolatu egin nahi du asma.\n2225/2017 EBAZPENA, urriaren 20koa, Bilbao-Basurto ESIko zuzendari gerentearena. Honen bidez, Ángel José Calderón García jauna aldi baterako izendatzen da Osakidetza-Euskal osasun zerbitzuko Bilbao-Basurto ESIko Aparatu Digestiboko zerbitzuburu mediko, lau…\n1311/2016 EBAZPENA, abenduaren 29koa, Araba Erakunde Sanitario Integratuko zuzendari gerentearena. Honen bidez, Juan Ignacio Montiano Jorge jauna aldi baterako izendatzen da Osakidetza-Euskal osasun zerbitzuko Arabako ESIko Pediatriako zerbitzuburu, lau urteko…


Txinako PU Business File poltsa fabrikatzaileak eta fabrika - Yiduo\nHasiera > Produktuak > Fitxategi-poltsa > PU fitxategi-poltsa > PU Business File poltsa\nPU Business File poltsa egokia da komertzioetarako, bulegoko dokumentuetarako, etxeko dokumentuetarako, lan elkarrizketarako, eskolarako eta abarretarako. Etxerako, eskolarako eta bulegorako antolatzaile bikaina da. 10 urte baino gehiago daramatzagu ontzi-poltsen ekoizpenean espezializatuta eta bere kalitatea bezeroek aitortu dute eta gure produktuak etxera zein atzerrira esportatzen dira.\nPU Business File Poltsa hau PUletherz egina zegoen, iragazgaitza eta erraz eraman edo motxila batean sartzeko. Bulegoko dokumentu-poltsa oso erabilgarria da.\nDokumentuaren gainazala ez da erraza deformatzen, lausotzen, itsaskorra eta higaduraren aurkakoa. PU Business File Bag-ek soka-metalezko zigiluen diseinua hartzen du, erraz gorde edo hartu daiteke eta zure dokumentuak ondo babes ditzake.\nPU Business File Bag itxura sinplea baina dotorea eta profesionala, garbitzeko erraza da eta esku-sentimendu bikaina du.\nKarpeta mota hau egokia da A4 papererako eta gutun papereko fitxategietarako. PU Business File Bag-en edukiera handiak paper-orri asko eduki ditzake. Eduki erraz papera, telefono mugikorra, giltzak, boligrafoak edo eraman behar dituzun beste gauza txiki batzuk.\nPU Business File poltsa fitxategi-estalkia ez ezik, bi poltsiko ere baditu, hau da, telefono mugikorrak eta koadernoak jartzeko oso egokia. Boligrafoaren euskarria duen poltsak boligrafoak erraz ateratzen laguntzen du.\nPU Business File poltsak entregatzeko epea: 15-30 egun, kantitatearen eta beste baldintza pertsonalizatu batzuen araberakoa da.\nHot Tags: PU Business File poltsa, Txina, Fabrikatzaileak, Fabrika, Handizkakoa, Pertsonalizatua, Stockan, Kalitatea, Doako Lagina, Iraunkorra, Merkea, Erosi Deskontua, Aipamena, Azken Salmenta, Berriena, Dotorea


Katalunia I27 | Masek sinatu du irailak 27ko deialdia\nAzken eguneratzea: 2015/08/03 21:09 (UTC+2)\nIrailaren 27ko hauteskundeak Kataluniaren “historian data seinalatua” izateko dei egin du Generalitateko presidenteak. Estatuak Kataluniako herriaren “ahotsa isildu” nahi izatea deitoratu du Masek.\nSaenz de Santamariak, Artur Masi: 'Gobernua zelatan izango da'\nMas:'Independentzia ez babesteak bazter-bidera eramango du Katalunia'\n'Catalunya, si que es pot' zerrenda aurkeztu dute I27ko bozei begira\nUDCren kritikoek Democrates de Catalunya alderdia sortu dute\nICV eta Podemos Katalunia elkarrekin aurkeztuko dira hauteskundeetara\nArtur Masek irailaren 27ko hauteskundeen deialdia sinatu du\nAldaketa politiko handiak Katalunian, 2012ko hauteskundeetatik\nArtur Mas Kataluniako Generalitateko presidenteak gaur 21:00ak aldera sinatu du irailaren 27ko Kataluniako hauteskundeen deialdiaren dekretua. Independentziaren gaineko plebiszitu-hauteskundetzat jotzen dute, baina dekretuan ez dute prozesu independentistaren gaineko aipamenik egin, Gobernu zentralak aurka egitea ekiditeko helburuarekin.\nDekretua sinatuta, Masek urtarrilean ERCrekin hartutako konpromisoa bete du, irailaren 27an hauteskundeak deitzeko, hain justu independentziaren gaineko kontsultaren deialdia sinatu eta urtebetera.\nGeneralitateko presidenteak sinadura egin ostean, atzera kontua hasi da; kanpaina irailaren 11an abiaraziko dute, Kataluniako Diadaren eguneko ospakizunekin batera. Urte honetan politika kataluniarrak aldaketa asko izan ditu, alderdiek formula berriak aurkeztu dituzte eta 2012ko hautagaiak ez dira berriz hautagai izango.\nHauteskundeak deitzeko eta Parlamentua desegiteko dekretua astearte honetan sartuko da indarrean, Generalitateko Aldizkari Ofizialean (DOGC) argitaratu ondoren.\nSinadura ekitaldia Generalitateko jauregiaren Mare de Deu de Montserrat aretoan egin dute. Jordi Baiget Kataluniako Gobernuaren idazkariak dekretua irakurri du. Nuria de Gispert Parlamentuko presidentea, Neus Munte Gobernuko presidenteordea eta Francesc Homs eta Meritxell Borras kontseilariak bertan izan dira.\nEkitaldian egindako irakurketaren arabera, aurreko hauteskundeak deitzeko erabilitako formatu arrunta errepikatu dute, plebiszituari inolako erreferentziarik egin gabe, Masek aurreratu bezala.\nMasen agintaldian hirugarren hauteskundeak izango dira, bost urteren buruan. 2010eko azaroan egindakoen ondoren 2012aren bukaeran aurreratu zituen Generalitateko presidenteak.\nArtur Mas Kataluniako Generalitateko presidentea. Argazkia: EFE\nMas: "I27 gure historian data seinalatua bihurtu dezakegu?\nIrailaren 27ko hauteskundeak Kataluniaren ?historian data seinalatua? izateko dei egin du Masek. Generalitateko presidentearen hitzetan, kataluniarren ?erabakitzeko eskubideari irtenbide? bat emango diote hauteskundeek.\nDekretuak ?indarrean dagoen marko legala jarraitzen du, gaurdaino egindako deialdi guztien antzera, formari dagokionez?, azaldu du Masek. Hala ere, ?funtsari dagokionez, oso hauteskunde desberdinak direla guztiok badakigu?, zehaztu du buruzagiak.\nEstatuak Kataluniako herriaren ?ahotsa isildu? nahi izatea deitoratu du Masek. Katalunia ?erabakitzeko eskubidea irabazi duten pertsona askeek osatzen duten nazioa? dela goraipatu du agintariak. Bestalde, ?erantzukizuna? eskatu die Masek alderdi politiko guztiei, ?proiektuak aurkezteko? eta ?herriak aukeratutakoa errespetatzeko?.\nHauteskundeen plebiszitu izaerari babesa emateko ekitaldi bat deitu dute ANCk eta Omniumek\nHauteskundeen plebiszitu izaerari babesa emateko ekitaldi sinboliko bat deitu dute ANCk eta Omnium Culturalek astearte honetarako. Ekitaldia Bartzelonako Sant Jaume plazan egingo dute, 19:00etan, ?I27, guztia hasten den eguna? lelopean.\n"Ara és l'hora" (Orain da ordua) kanpaina bateratuaren markoan ekitaldia antolatu dute bi kolektiboek. Pankarta erraldoi bat zabalduko dute.


Ayuntamiento de Lekeitio - Lekeitioko Udalak abenduaren 4an Itsas-Arrantza Ondarearen Jardueren zazpigarren ekitaldia ospatuko du\nLekeitioko Udalak abenduaren 4an Itsas-Arrantza Ondarearen Jardueren zazpigarren ekitaldia ospatuko du\nAurtengo jardunaldiak ukitu ezineko ondarea hartzen du ardatz.\nJardunaldia abenduaren 4an izango da Lekeitioko Kultur Etxean\nLekeitioko Udalak aurrera jarraitzen du Herriko itsas eta kultura ondarea berreskuratzeko erronkarekin. Hori dela eta, ‘Lekeitio bideratzen duen itsasargi, ondarea’ izenburupean zazpigarren urtez antolatu ditu Itsas-Arrantza Ondarearen Jardunaldiak. ‘Lekeitio, Itsas Ondarearen Interpretazio Zentroa’ proiektuaren ardatza den ondarearen aberastasuna mantendu eta zabaltzea du helburu.\nAurtengo jardunaldiak honako gai hau landuko du: Ukitu ezineko ondarea.\nEuskal Kostalde esparruan, funtsezko osagarria da Lekeitioko ondarea. Aurreko urteetan Sosoaga Jauregiko dolarea, Santa Katalina Itsasargia, Marierrotaren bisitak edo beste bisita gidatuak antolatu dira. Beste baliabide batzuekin batera, Lekeitioko Itsas Ondare Zentroa osatzen dute.\nAurten, ukitu ezineko ondarea gaiari ere eutsi nahi da, eta horregatik esparru horretan egin ditugun ekintzei buruz hitz egingo da sarrera moduan, eta gero, Toti Martinez de Lezea idazleak “Mareas / Urak dakarrena” bere eleberriari buruzko istorioak kontatuko dizkigu, honako gai hauek landuz: Euskal emakumeak, itsasoa, kostaldeko herriak eta ukitu ezineko itsas ondarea.\nMaitane Larrauri Fraile. Lekeitioko alkatea.\n18:05 Lekeitioko Itsas Ondare Zentroa. Ukitu ezineko ondarearen inguruko ikuspuntua.\nNekane Irusta, Leartibai Garapen Agentziko turismo teknikaria eta Lekeitioko Itsas Ondare Zentroko arduradun teknikoa.\n18:15 Story Telling: “Mareas / Urak dakarrena”: Euskal emakumeak, itsasoa, kostaldeko herriak eta ukitu ezineko itsas ondarea.\nToti Martinez de Lezea. Idazlea.\n20:00 Galderetarako/eztabaidarako tartea\n20:15 Ondorioak eta jardunaldiaren amaiera.\nModeratzailea:Nekane Irusta,Leartibai Garapen Agentziako turismo teknikaria eta Lekeitioko Itsas Ondare Zentroko arduradun teknikoa.\nDoakoak diren jardunaldiak, abenduaren 4an, arratsaldeko 18tan, izango dira Lekeitioko Kultur Etxean.


Landaida kalean garraio astuna gutxitzeko eskatu du Berangoko PPk - Berango - Hiruka.eus\nLandaida kalean garraio astuna gutxitzeko eskatu du Berangoko PPk\nUnai Brea 2020-11-20 15:06\nArene inguruko merkataritza-gunera ailegatzen den kaleetako bat da Landaida.\nBerangoko PPren bozeroaleak, Jorge Panerak, Landaida kaletik ibilgailu astun gutxiago ibiltzeko eskatu dio Udalari. Azaldu duenez, inguruko hainbat bizilagunen eskaria jaso eta zabaldu dute popularrek. Areneko merkataritza-poligonora ailegatzeko kamioiek beste bide batzuk ere badituztela adierazi du Panerak.\nKamioien joan-etorriak bertan bizi direnei eragozpenak sortzen dizkiela gogorarazi du popularren zinegotziak, era berean. "Gobernu-taldeari eskatzen diogu bizilagun zein enpresentzat mesedegarria den irtenbide bat bilatzeko", esan du. PPren ustez, ibilgailu astunak Landaida kaletik ez ibiltzeko irtenbide teknikoak eskaini arren, alternatiba horiek ez ezagutzearen ondorioz pasatzen dira oraindino kamioilariak bertatik.


ZILBORPEAN…APALIK! | Debabe Udal Euskaltegia\n← EGA azterketako 1. deialdia\nSAGARDOTEGIKO AFARIA →\nHerri sarrerako biribilgunean biltzen gara goizeko zortzietan, eta egun on! labur bat elkarri zuzendu ondoren abiatzen gara eguneroko osteratxoa egitera. Joxan eta Xabi dira nire bidelagunak eta Arno, Xabiren alemaniar artzain txakurra. Olatzeko bailara izaten dugu helburu, eta, elizatxotik harantz, ordu erdi batera dagoen bidegurutzean jartzen dugu muga. Hara iristean, eguneroko zeremoniala egiten dugu: Joxanek eskainitako mentadun gozoki bat bakoitzarentzat, txakurra barne, eta, ondoren, nik txakurrari laztantxo batzuk egiten dizkiodan bitartean, pixa egiten dute nire bi lagunek.\nEz diet inoiz jaramonik egin bidearen alde bakoitzean beren egitekoan kontzentratuta aritzen diren biei. Gaur, ostera, euren irudiei begira gelditu naiz: hankak zabalik, burua beherantz, eskuak zilborpera luzatuak, eta zorrotada nahiko lukeen aldizkako txizak erakarri du nire arreta nagusia. Bira ematerakoan, adin bereko eta kale berdinean jaio eta hazitakoa den Xabiri esan diot erdi txantxetan:\n– Asko aldatu dituk gauzak Barrenkalean pixa zorrotaden txapelketa egiten genuenetik… –\n– Bai, horixe! Hor ibiltzen gaituk oinetakoak ez bustitzeko ahaleginak egiten. –isiltasun motz baten ondoren, hau gehitu du- gogoratzen al haiz Maria Jesus eta Arantxarekin Azkiagako eskaileratan biok egin genuena?\n– Ez…, ez nauk gogoratzen.\n– Oso umeak izango gintuan, ozta-ozta gogoratzen nauk ni ere-eta. Badakik, Maria Jesus eta Arantxa gu baino bi urte pasatxo zaharragoak, eta aipatutako eskaileratan binakako lehia proposatu ziguten: hi Maria Jesusekin, eta ni Arantxarekin. Eurek egin zuten txiza lehenengo; ondoren, guk atera genituen gure zakiltxoak praken zangoa altxaturik, eta, konturatu ginenerako, eurek heldu zizkiguten zakilak, eta gora eta behera eraginez gobernatu zizkiguten pixa zorrotadak. Agian, horregatik gogoratzen nauk.\n– Eta zein bikotek irabazi zian? – erantzun nion irribarrez.\n– Ba, hori ere gogoan diat: zuek. Baina Maria Jesusek eskuaren ahurra erabili zuelako txiza putzuak luzatzeko, guk hatz erakusleak soilik erabiltzen genituen bitartean.\n– Nik gauza bat diat gogoan: nahiz eta askotan egiten genizkian horrelakoak, ez nuela sekula jakin non zeukaten neskek txiza-zuloa izen gabeko hankarte haietan, pixak dena blaitzen baitzien ipurdi ataletaraino kukulumutxu jartzerakoan.\n– Eta benetako ahaleginak egiten hasi ginenean txoko hura ezagutzeko, horra hor bekatuaren oihalak nola itzali zigun guztia luzaroan.\nBarrezka hasi zaigu Joxan gure elkarrizketa bukatutzat emanaz, eta biok jarraitu diogu barreari txakurrak belarriak tentetuz begiratzen zigun bitartean.\nGernu egoztea egunean zehar maiz egiten dugun behar fisiologiko arrunta izanda ere, bira batzuk emanez gero, ziur, kaleidoskopioen antzera, ñabarduraz betetako hamaika aurpegi ezberdin ikusiko diogula. Hona hemen burura datozkidan batzuk:\nSeme zaharrena jaio berritan zela, pixoihala aldatzen hasi nintzaion ospitalean. Txukun-txukun eta tentuz ohean etzanarazi nuen zabaldutako zapi baten gainean, eta, hara non, gure umeak, askatasuna sentitu bezain laster, bere buru gainetik igaro zen txiza zorrotada egin zuen babestu gabeko ohe aldera. Ohea bustita ikustean, txiza putzu elegantea, apal-apal joan nintzaion erizainari jabearaztera. Aurpegi beltza jarri zidan, baita nolabaiteko errieta bota ere, ez zidalako sinisten kontatzen niona hala gertatu zenik. Nik ere, ikusi ez banu, ez nuen sinistuko ume hark halako txiza zorrotada egin zezakeenik.\nBigarren bat etxean gertatu zen, semeak bost bat urte zituela. Emazteak, kezkati, zera esan zidan egun baten: “Zerbait esan beharko diozu aitari, konketaren inguruan egunero baitago pixa putzua…” Punteriaz gehiago arduratu behar zela nola esan pentsatzen ari nintzen bitartean, hara non sartzen zaidan komunera gure seme hori hortzak garbitzen ari nintzen bitartean, eta, konketaren tapa altxatu ondoren, pixa egiten hasten zaio zuzenean tapari, gora eta behera, albo batera eta bestera marrazkiak egiten balego lez. Emazteari kontatu n\nionean, errieta egitera joan zitzaion barreari ezin eutsirik.\nBarnetegietan gertatutakoetatik asko dira kontatzeko modukoak, hainbeste lagunen gertaerak batzen baitira. Horietako bat, gaueko telebista saioa ikusi ondoren, logeletara abiatu eta komunera sartu ginenean gertatu zen. Hamar bat pixatoki zeuden ilaran jarriak, eta han jarri ginen beste hainbeste lagun geure lanak egiten. Ez dakit nik zergatik, baina horrelako lanetan isiltasuna izaten da nagusi, eta, halako batean, batek ahotsa altxaturik zera bota zuen: “Alferrik zabiltzate, alferrik zakilari eragiten…, azken tanta beti galtzontziloetara “. Denok egin genuen irri ateraldiagatik, baina ni ez nintzen inoiz konturatu ordura arte. Gehiago astintzen dut ordutik, baina emaitza ez da batere aldatu.\nHurrengo hau euskaltegi baten gertatu zitzaidan. Komun bakarra zegoen konketa bakarrarekin, eta mototseraino egongo zen garbitzaileak gizonezkoei zuzendutako ohartxo bat jarri zigun konketaren gainean aurpegiaren parean. Idatz tankera dotore eta alaian, nola jokatu behar genuen adierazten zigun konketa txukun eta garbi mantentzeko. Bukaerako esaldiak honela zioen: “Ondo irakurri badituzu urrats guztiak, behar zenuen lekutik galdu duzu arreta, eta putzua eginda izango da honezkero; beraz, garbi ezazu ahal duzun neurrian papera erabiliaz, eta ea hurrengoan txintxo portatzen zaren.”\nKonketa berri askotan armiarma pintatu bat jartzen dute zipriztinak saihestu asmoz, eta han jartzen gara gizonok, “rambo” baten antzera, armiarma koitadua zulotik desagerrarazi ahaleginetan.\nDena den, bada gizonezkoen artean askotan komentatzen dugun misterio bat: zergatik joaten ote diren binaka komunera emakumeak. Ez dute, bada, pixa lehiaketarik egingo?\nGizonezkoek misterioa ikusten dugun bezala emakumeen komunetan, gonbita egingo nieke emakumezkoei gizonezkoenetan jende asko dagoenean apur bat zelatatzera, ea zer iruditzen zaien ikuskizuna. San Fermin bezpera izan zen lehenengo aldiz koadro hartaz konturatu nintzena: bi ordu eta erdi inguru egin genituen udaletxe plazatik San Lorenzo elizaraino, bostehun metrorik ez, dantza eta dantza, “riau-riau” baltsaren doinuan, zahatoen mama goxoa erruz irensten genuela. Jakina, bukaeran maskuria hustu beharra zegoen, eta ia koadrila osoa abiatu ginen “el paragüicas” deitzen dioten komun publikora. Euren fraka eta txistera jantzita, hurbilean geneukan udal korporazioko bi zinegotzi ere gurekin etorri ziren elizako bezperetan puxika lehertuko zitzaien beldurrez, haiek ere ez baitzuten ibilaldia baraurik egiten. Istant batez, kaleko zalapartatik monje kartusiarren isiltasunean murgildu ginen atea pasatu bezain laster. Paretaren kontra zortzi bat gizonezko burua jaitsita, eskuak aurrealdean zituztela eta alboetara begiratu gabe; atzean, beste dozena bat aurrekoei begira txanda noiz helduko. Bi zinegotzien txanda heldu zenean, are eta surrealistagoa gertatu zitzaidan koadroa: ur-bonbek soilik apurtzen zuten klaustro-giro hura.\nKaleidoskopioaren aurpegi guztiak ere ez dira izaten hain koloretsuak, pixa kontuan ere badira kezka sorten dutenak. Aspaldi baten, García Marquez-en Cien años de soledad irakurtzean, ez nintzen jabetu zergatik idazleak jartzen zuen emazte protagonistetako baten ahoan, bigarren ezkontzako lehen gauean, ohetik entzundako senar gaztearen txiza zorrotada. Beranduago ezagutu nituen, nik baino adin gehiago zutenen artean, zorioneko prostataren eraginak: pixa egiten hasteko eta bukatzeko zailtasunak, maiztasuna, eta gauetan jaiki beharrekoa. Hori galdetu zidan orain gutxi aldatu didaten sendagileak beste galdera sortaren artean: ea gauez jaikitzen nintzen komunera. Agindu zidan analisien emaitzen berri ematean, zerrenda osoa begiratu genuen eta PSAra iristean, 1,3 agertzen zen, eta 0 eta 4 bitarteko baloreak arruntak zirela. Ikusten hemen, esan zidan, prostata ondo daukazu. Hala ere, sasoi bateko zorrotadak bukatu ziren.


Arte eta Kultura Heziketa gazteei begira - Baliabideak — Euskal kultur erakundea\nHemen zaude: Hasiera › Kultur eragileak › Arte eta Kultura Heziketa gazteei begira - Baliabideak\nEuskal kulturari buruzko heziketa proiektuak proposatzeko gai diren kultura eragile guzien baliabide poloa da Euskal kultur erakundea.\nEuskal dantza eta bere ingurumena: sentsibilizazio ibilbidea\nIkus ibilbidearen aurkezpena\nEuskal dantzen inguruko topaketa pedagogikoak (2013) EKE-k, Bordeleko Akademiako errektoretzak eta Pirinio-Atlantikoko CDDP / DSDEN erakundeek erakasleei zuzendua zen "Euskal dantzen eguna" izeneko bigarren elkarretaratzea antolatu zuten 2013ko azaroaren 6an Biarritzen.\nIkus bideo bilduma\nHezkuntza artistikoa eta kulturala Ipar Euskal Herrian\nHezkuntza artistikoa eta kulturalaren inguruko ikerketa Iparraldeari begira.\n"Éducation Artistique et Culturelle - Étude exploratoire" (frantsesez) - 2013ko martxoa (PDF)\nGida horren helburu nagusia, mediateketako, liburutegietako edota dokumentazio zentroetako langileen laguntzea da, euskarazko literatura eta kulturaren inguruko programazio bat eraikitzen.\nLiburutegi & mediatekendako ekitaldi kulturalen baliabide gida - Haurren eta gazten atala\nArte eta kultura heziketa: albisteak\nBaliabide numerikoak eta Arte eta Kultura Heziketa: zonbait gogoeta\n2018ko martxoaren 1ean Bordelen iragan den baliabide numerikoen & Arte eta Kultura Heziketaren inguruko jardunaldien bilduma.\nTags: eu elkarteak_artistak portlet hezkuntza_artistikoa ikt jakintza ondarea webografia etnopoloa\n"Grandir avec la culture (Handitu kulturarekin)" egitasmo-deialdia\n"Grandir avec la culture (Handitu kulturarekin)", programaren bitartez Pirinio Atlantikoetako Departamenduak kolegioetako ikasleak kulturari hurbilarazi nahi ditu, obra baten bidez, artista edota kultura egitura batekin harremanetan jarriz. Horretarako egonaldiak proposatu behar dira kolegioetan. Proposamenak egiteko epea: 2018ko maiatzaren 18a.\nTags: eu elkarteak_artistak portlet finantzazioa hezkuntza_artistikoa\nJALGI: euskal kulturaren plaza ibiltariaren jardunaldiak\nHainbat egiturek (Ahotsenea, Euskal Herriko Antzerkizale, elkartea, Euskaltzaleen topagunea....) , maiatzaren 26an eta 27an euskal kulturaren komunikazioari eta transmisioari buruzko jardunaldiak antolatuko dituzte Aiaraldean (Araba). Euskal Herri mailako jardunaldiak izango dira.\nTags: elkarteak_artistak berriak portlet eu formakuntzak hezkuntza_artistikoa


1. 1900-1939 bizkaiera poesia ab 0167\nJoxé badirudi, bai,\nainbat kopak ez eusten\n2. 1900-1939 bizkaiera literatur prosa echta jos 0149\n- Ez eidan aitatu geiago mutil ori, osterantzean ilgo aut.\n3. 1900-1939 bizkaiera literatur prosa p.l. zaloña 0184\nGure lagun urrkoa neke edo prremiyan arrkitzen bada, guk ari, al izan ezkero, lagundu biarr diogu: osterontzean, gere eginbiarretan uts egingo degu.\n4. 1900-1939 bizkaiera literatur prosa urteko domeca 1903 0374\n5. 1900-1939 sailkatu gabeak egunkariak kk 00001\n6. 1900-1939 sailkatu gabeak egunkariak euzkadi 1916 0001\nOstantzian, barriz, edozetzaz iñor illarraintzekotan, neu be illarraindu natteke.\n8. 1900-1939 sailkatu gabeak astekari eta hamaboskariak jel 1907 00131\nOzterantzen bearr asko eginleikie ta egin biardaude Batzokijak.\n9. 1940-1968 gipuzkera literatur prosa gbarand ilias 0013\nTa aldiz aserrea legunduten ba'dau, be, osterantzian amorru ixilla biotz barruan, apena (12) ordaña, venganza bete arte, izkututen dau.\n10. 1940-1968 gipuzkera literatur prosa gbarand ilias 0013\nOrregaitik ezarri dausku izurritea Uztaijabiak, eta ezarriko be osterantzian.\nOsterantzian zuhauren herrian biziak yaregiñ bekit Hetxerat itzultzeko ez-bai-nauk, ezta aberri maitera ere emazte miña ta humia besarkatzeko.\n12. 1940-1968 gipuzkera literatur prosa ol izb 0174\n15. Berek, surtan erre bearr dan gantzaz osterantzean, terumako anka ta tenupako bularra ekarriko ditute, Yaube'ren aurrean gorgoñatuak izan daitezan; ta gero betiko eskubidez zuretzat eta zure semeentzat izango dira, Yaube'ren aginduz.\n13. 1940-1968 gipuzkera saiakera-artikuluak j.m. torrealdai 0091\nZorioneko baiña ori, ostantzean jaia konpleto gendun dagoaneko.\n14. 1940-1968 lapurtera-nafarrera poesia arti bizkait 0126\nJesukristoren Lege Santuak\nDanok agindu gajozak\nBere neurrian pentsaduteko\nEsaten ditugun gauzak\nOsterantzean fede barikan\nBeste biderik ezegijagok\n15. 1940-1968 sailkatu gabeak hilabetekari, noizbehinkariak,..... anait 1954 00001\nOsterantzean, ez deuskuz Konfesiñoak ezelan-bere pekatuak parkatuko.\n16. 1969-1990 bizkaiera antzerkia altuna 0108\n- ¡Emoidazu, Jaungoikuarren, txinddirik! Ostantzian ilgo naz.\n17. 1969-1990 bizkaiera antzerkia larrak 0448\nSURR. - Nire bizia-arren, abade, zure soñeko luzeak yagoten zauz zu, ostantxean somau bearko zeunke nire ezpatea zure odolean.\n18. 1969-1990 bizkaiera antzerkia larrak 0124\nKAIS. - Egoki be egoki da lenen alkarrekin itz egitea: eta orrexegaitik bidali doguz idatziz, gure aurretik, gure asmoak: eta asmook buruan erabili ta ausmer egin ba'dozuz, dakusagun ia orreik lekaratuko dabenentz gogara eztagon gure ezpatea, eta Sikili'ra eroango dozunentz atzera gazteri adoretsu ori, ostantxean il egin bearko dau-ta.\n19. 1969-1990 bizkaiera literatur prosa i. zubiri 0008\nTxakur arek iñostana, zentzunez betea zan, eta arazoari ekin ondoren, auxe esan neutsan:\n- Tira ba... Gerturik nozu edesti ori entzuteko, baiña asi baiño len esan bear dautsut, zure gora-beerak oso gain-gaiñekoak izan bear dirala, osterantzean ez dodaz argitara emongo.\n20. 1969-1990 bizkaiera literatur prosa erkiag 0092\nEta nun eta noiz be, aitatu behar da nobelan, osterantzean porrot egingo dau idazlearen lanak.\n21. 1969-1990 bizkaiera saiakera-artikuluak barrutia 0016\n22. 1969-1990 euskara batua saiakera-artikuluak a. eguzkitza 0043\nOsterantzean... Kaixo mutila, zelan bizi?... Ondo, ezta?.\n23. 1969-1990 euskara batua saiakera-liburuak j.m. txurruka 0038\nFinkapen histologikoan erabiltzen diren substantziak, ehunarekiko sakontze-ahalmen ona eduki behar dute, eta materiale biologikoak ez dute gehiegi gogortu behar, zeren, osterantzean, ehuna hauskorra bihurtzen baita, eta ebakitzerakoan desegiten baita.\n24. 1969-1990 euskara batua saiakera-liburuak bizizaletasunaren alde 0037\nLurtarrok, gure burua salbatzeko ongi dagokigun aurrerapen hori lortu arte, ez gara etsiko! Eta, egiazko aurrerapena, Naturarekin batera, bide aurreragarri berean ibili behar dugu, egiazko aurrerapena, Natura, Gizateria eta bizi garen guztien bizitzearen alde lan egitea dalako! Guhauk lortu behar dugu komeni zaiguna! Osterantzean, beste eskuetan utziz gero, galduak bait gara! Eginkizun horretarako, Indar Sortzaileak guri, gure barruko barruan daramatzagun gogoa, oldea eta ezaguera ezarri dizkigu.\n25. 1969-1990 euskara batua saiakera-liburuak p. agirrebaltzategi 0031\nOsterantzean, Jainkoaren ordez dogmak eta iztituzioak jarriko genituzke, (...).\n26. 1969-1990 euskara batua saiakera-liburuak a. zelaieta 0186\n(Osterantzean, artikulo bat ere idatzi zuen, gai horretaz, baina, ANAITASUNAren edizio batetarako prest zegoenean, telefonoz ots egin zigun, erretiratzeko aginduz. Artikulo arrazoitsu bezain poetikoa zen, giputzen arrazoi soziolojikoei botatzeko modukoa, eta bakarra) (355) ANAITASUNA-n izanen dena, aurki.\n27. 1969-1990 gipuzkera saiakera-liburuak jkort erl i 0020\nBere lenengoko sortze egunetatik zaindu bide zituan abeldiok, ostantzean bakar bat ere azitarako ez bai zuten utziko ainbat basapizti gaizto ta odolkoiek.\n28. 1969-1990 sailkatu gabeak egunkariak deia 1988 0001\nHorrela, oraindaino garatutako borroka alferrik galdu besterik ez genuke egingo, eta osterantzean Askapen Nazionalerako Prozesu berri bati ekin.\n30. 1991> bizkaiera ahozkoak i. gaminde 0086\nbaye ostantzien ni tekot o, lenkosiña bat gixona ortxe Artxandan il xakon gerriegas eta dekot eskondute ta neure amabitxi aijadie da\n31. 1991> bizkaiera ahozkoak i. gaminde 0161\nsana padekos sabalak esnetzue da, esnetzue da beixe, ostantzien sana padekos o estuek esta esnetzue beixe\n32. 1991> bizkaiera literatur prosa j.m. etxebarria 0168\n- Ez hadi hona arrimatu e! erantzun zion Perutxuk osterantzean txikitu egingo haut aldi bateko harria lez eta gero gerokoak!\n33. 1991> bizkaiera saiakera-liburuak x. amuriza 00371\n34. 1991> bizkaiera saiakera-liburuak muskiz aha 0111\n35. 1991> euskara batua literatur prosa h. cano 00040\nAzken penaltia zuten etxekoek, osterantzean, beste bosna penalti eta ad infinitum partidua luzatzen hasteko arriskua.\n36. 1991> euskara batua literatur prosa p. aristi 00039\n37. 1991> euskara batua literatur prosa batx behi 0080\n38. 1991> euskara batua saiakera-liburuak a. irigoien 00078\nOina gaiztotzen ari zitzaion berriro, ultzera bat zuen. New Yorken emango dituen egunak gozoak egingo zaizkio osterantzean. Inaugurazio egunean, jende ospetsua bildu eta animazioa izan zen nagusi. Time, New York Times eta beste zenbait aldizkarik argitaraturiko kritikak onak izan ziren orokorrean, nahiz eta Rivera etengabe aipatu eta tonu aitatiarra behin eta berriz erabili.\n39. 1991> euskara batua saiakera-artikuluak ele 1998 00084\nTalde batzuk martxan jartzeko, parte hartzaileak informatika munduarekin harremanen bat edukitzea komenigarria da, osterantzean oso arrotza izango litzateke metodo honen bidezko ikaskuntza.\n40. 1991> euskara batua saiakera-liburuak arrazakeria 0086\nEskola-graduatuko titulua OHOko zortzi mailak gainditu eta gero ematen da; osterantzean, eskola-ziurtagiria ematen da.\n41. 1991> euskara batua saiakera-liburuak arrazakeria 0159\nOsterantzean, atzerritarra atxilotu eta behar den irteera-postura eramango da, 34. atalean ezarritakoaren kaltetan gabe.\n42. 1991> euskara batua saiakera-liburuak arrazakeria 0159\nOsterantzean, dagokion herrialdeko ordezkari diplomatikoari edo kontsulari jakinaraziko zaio, behar dituen ondorioetarako.\n43. 1991> gipuzkera saiakera-liburuak umandi 0127\nBidezkoa danez gizon baten eskubideak beste gizonen alkea eskatzen du, ta bearrezkoa da orrela izatea, osterantzean eskubidea ezereztuta geratuko litzakelako.\n44. 1991> sailkatu gabeak hilabetekari, noizbehinkariak,..... zer 1996 0011\nOsterantzean, beste bide batzuk artu bear izaten ebezan.\n45. 1991> sailkatu gabeak hilabetekari, noizbehinkariak,..... zer 1996 0013


Ubarroi mottodun - Wikipedia, entziklopedia askea.\nEspeziea Phalacrocorax aristotelis\narra: 1,948 kg (helduen pisua)\nemea: 1,598 kg (helduen pisua)\nUbarroi mottoduna hegoak zabalik lumak lehortzen.\nUbarroi mottodunen kolonia.\nUbarroi mottoduna (Phalacrocorax aristotelis) phalacrocoracidae familiako hegaztia da, mendebaldeko eta hegoaldeko Europa, hego-mendebaldeko Asia eta iparraldeko Afrikako kostalde harritsuetan bizi dena. Euskal Herrian kumatzen du.\nBasa eta Itsas Fauna eta Landaredian Arriskuan dauden Espezieen Euskadiko Zerrendaren kalteberen kategorian sartu zuten 2013. urtean.\nUbarroi handia baino txikia den arren hegazti nahiko handia da, 65-80 cm arteko luzera eta 90-105 cm arteko hego-zabalera ditu eta. Pisua 1.360 eta 2.300 gramo artekoa du. Ahaideak baino buru eta moko txikiagoak dituenez itxura lirainagoa du. Gorputza iluna da, tarteka dizdira berde metalikoak ageri zaizkio, eta buru beltzean moko horia oso deigarria da. Ugalketa garaian motots bat ateratzen zaio pileoan eta mokoa ilundu egiten zaio. Lumaia dizdiratsuagoa izaten du eta ezkata itxurako lumak dituela iruditzen du.\nUbarroi mottodunak ez du sexu dimorfismorik agertzen baina arra normalean emea baino handiagoa izaten da. Gazteek lumaia argiagoa izaten dute, bizkarralde ilun samarra eta sabelalde argia.\nUbarroi guztiek bezala, ubarroi mottodunek ere argizari kopuru txikiagoa dute lumetan, horrela urarekiko erresistentzia gutxitzen du eta azkarrago mufrgil daiteke uretan. Hori dela eta arrantzaldi bakoitzaren ondoren hegoak zabalik egon behar du lumak lehortzeko.\nHegazti itsastarra da eta ez da asko barneratzen lehorrean. Kostaldean labarrak eta harkaitz ugari dituen eremuak aukeratzen ditu.\nArrainek osatzen dute ubarroi mottodunaren dieta, sardinek eta sardinzarrek bereziki. Batzuetan kilometro asko barneratzen dira itsaso zabalean. Krustazeoak ere harrapatzen ditu tarteka. Uretan 8 eta 30 metro artean murgiltzen dira, batazbeste 40 segundu pasatzen dutelarik ur azpian.\nLabarretako harkaitzetan kolonia handiak eratzen ditu. Itsasoaren indarrak eta eguraldi traketsak kalterik eragingo ez duten arroketan jartzen ditu habiak. Habiak adaxka, alga eta beste hainbat materialez egiten ditu eta belar eta lumatxaz osaturiko geruza batez estaltzen ditu. Hiru egunetan zehar normalean hiru arrautza urdinxka jartzen ditu eta arrak zein emeak txitatzen dituzte 30 egunez.\nTxitak jaio eta 50 egun inguru igarotzen dituzte habian oraindik. Lau urte dituztenean ugaltzen dira aurreneko aldiz.\nCarl von Linneok deskribatu zuen 1761 urtean, Fauna svecica liburuan eta Pelecanus aristotelis izena eman zion. Phalacrocorax generoan sartu zuten beranduago. Ubarroi mottodunak hiru azpiespezie ditu:\nPhalacrocorax aristotelis aristotelis, Ozeano Atlantikoko kostaldetan bizi dena.\nPhalacrocorax aristotelis desmarestii, Mediterranear itsasoko eta Itsaso Beltzako kostaldetan bizi dena.\nPhalacrocorax aristotelis riggenbachi, ipar-mendebaldeko Afrikako kostaldetan bizi dena.\nBolborina, Borjua (Bidasoa Beherea)\nUbarroia mototsa altxatuta.\nUbarroi mottoduna hegan.\nUbarroi mottodunak labarrean.\nUbarroi heldua eta txitak habian.\n↑ BirdLife International (2008). Phalacrocorax aristotelis. In: IUCN 2008. IUCN Red List of Threatened Species.\n↑ a b «Ubarroi mottoduna» txoriak.eus (Noiz kontsultatua: 2019-12-09).\n↑ a b c d «Cormorán moñudo - Phalacrocorax aristotelis» www.vertebradosibericos.org (Noiz kontsultatua: 2019-12-09).\n↑ a b c d e «Cormorán moñudo» SEO/BirdLife.\n↑ «Phalacrocorax aristotelis Ubarroi mottoduna» www.euskadi.eus.\n↑ «World Birds Taxonomic List: Genera and species with citations.» web.archive.org 2016-03-03 (Noiz kontsultatua: 2019-12-09).\n↑ www.worldbirdnames.org (Noiz kontsultatua: 2019-12-09).\nEspezieak: Phalacrocorax aristotelis\n1761. urtean deskribatutako animaliak\n1761. urtean deskribatutako taxoiak\nOrriaren azken aldaketa: 5 azaroa 2021, 15:22.


Jardun Artistikoentzako Institutuaren lehen edizioa abian, Tabakaleran | Tabakalera - Donostia / San Sebastián\nHautatutako hamar parte-hartzaileek uztailetik aurrera eta bi hilabetez garatuko dituzte beren proiektu artistikoak Tabakaleran.\nJAIren lehen deialdiko hautapen-batzordeak proposamenen heterogeneotasuna nabarmendu du, hainbat diziplinatatik igarotzen direnak.\nPraktika artistikoaren eta artisten aldeko konpromiso sendoari erantzunez, Tabakalera Kultura Garaikidearen Nazioarteko Zentroak eta Artium Arte Garaikidearen Euskal Zentro-Museoak aurrera egin dute JAI Praktika Artistikoentzako Institutu berriaren lehen edizioa abian jartzeko. Uztailaren 1etik abuztuaren 28a bitartean garatuko da ikasketa-programa Tabakalerako Sortzaileen Gunean (3. solairua), eta ondoren fase publikoa izango du Artium Museoan. Honako hauek dira programaren lehen edizioan parte hartuko duten pertsonak:\nAkane Saraiva Rando (Galdames, 1997), Antonio Menchen (Toledo, 1983), Cécile Brousse (Frantzia, 1985), Ibon Landa Amutxategi (Gasteiz, 1994), Izaro Ieregi (Algorta, 1987), Charlotte Nordgren Sewell (Suedia, 1993), Diego Diez (Bartzelona, 1994), Rocío Agudo Martínez (Zaragoza, 1996), Mikel Escobales Castro (Arrasate, 1991) eta Jara Narvalaz (Iruñea, 1995).\nIbon Aranberri (artista), Itziar Okariz (artista), Asier Mendizabal (artista eta KKH, Royal Institute of Art de Stockholmeko irakaslea) eta Artium Museoko zuzendari Beatriz Herráez eta Tabakalerako Arte Garaikideko arduradun Oier Etxeberriak osatutako Ikasketa Batzordeak, aurkeztutako 55 proposamenetatik hamar aukeratu ditu. Hautaketa horren ondorioz sortu den taldearen heterogeneotasuna azpimarratu du batzordeak eta jatorri anitzeko pertsonek osatutako taldea izaki, artearen eta kultura garaikidearen inguruko ikuspegi eta sentsibilitate ugari batuko direla nabarmendu dute.\nJAI ikasketa-programaren hasierako deialdiak 16 hautagairen aukeraketa aurreikusten bazuen ere, programa aldatu egin da alarma-egoeraren ondorioz, eta kopuru hori hamarrera murriztu da, segurtasun-arrazoiengatik. Nolanahi ere, artista bakoitzak, bi hilabetez, Tabakalerako hirugarren solairuko Sortzaileen Gunean lanerako bere espazioa izango du, bai eta eraikineko beste arlo edo laborategi batzuk erabiltzeko aukera ere, ikasleen esperientzia hobetzeko xedearekin. Gainera, parte hartzaileetako batzuk One Shot Tabakalera House hotelean izango dira programa garatu bitartean.\nTabakalerako prestakuntza-aldiaren ondoren, fase publiko bat garatuko da Artium Museoan.\nAlde horretatik, nabarmentzekoa da bi erakundeen inplikazioa, bai programaren kontzeptualizazioan, eta baita metodologien garapenean ere. Halaber, bi erakundeetako ordezkariek proiektu artistiko bakoitzaren jarraipena egingo dute.\nPraktika artistikoa izango da ikerketa, ekoizpena eta lan kritikoa sustatuko dituen saioaren muina. Institutua ekimen berritzaile gisa sortu zen, baina, aldi berean, Euskal Herriari lotutako testuinguru artistikoan errotuta dago. Tabakalerak eta Artium Museoak arte garaikidean ezagutzak transmititzeko tradizio berezia aitortzen dute, eta etengabeko elkarrizketan oinarritutako programa pedagogiko eta esperimentala garatu nahi dute. Horrela, JAIk udako programa bat eta truke eta gurutzaketa artistikoak garatzeko espazio bat bezala funtzionatuko du.\nGaur egun, bi erakundeen erakusketa-programetan eta programa publikoetan parte hartzen duten profesionalek osatuko dute irakasle-taldea. Tabakalerak eta Artium Museoak jatorri oso desberdineko ahots profesionalak deitu dituzte, praktika artistikoak mundu garaikideari begiratzeko duen ahalmena identifikatzeko eta beren lengoaien erabilerari buruzko harreman kritikoa ezartzeko gai direnak.\nPlanteatutako mekanika artista gonbidatu bakoitzak bere sormen-prozesuen ikuspegi berezia ematea eragiteko diseinatuta dago. Horrek programaren metodologia tailerreko espazioan ehuntzen diren harremanen ondoan jartzen du, une eta egoera bakoitzean garatzen diren praktika zehatzetan, eta ez prozedura teoriko batean. Metodologia hori praktikan jarriko da ad hoc proposatutako ariketen, lantegien edo bestelako topaketen bidez.\nIbon Aranberri (artista), Asier Mendizabal (artista eta KKH, Royal Institute of Art de Stockholmeko irakaslea) eta Itziar Okariz (artista) izango dira Institutu berriaren tutoreak, eta Katinka Bock, June Crespo, Diedrich Diederichsen, Jon Mikel Euba, Kobe Matthys-Agency, Lily Reynaud Dewar, Camila Sposati eta Zbynëk Balandran ariko dira baita ere irakasle lanetan. Horrez gain, Institutuak Ikasketa Batzorde bat izango du, Beatriz Herraezek (Artium Museoko zuzendaria), Oier Etxeberriak (CICC Tabakalerako Arte Garaikideko arduraduna) eta aipatutako hiru tutoreek osatua.


Kalean dago Aiaraldea Hemen hamabostekariaren urteko lehen alea - Aiaraldea.eus\nKalean dago Aiaraldea Hemen hamabostekariaren urteko lehen alea\nErredakzioa 2018-01-17 14:12 Komunikazioa Aiaraldea\nGueñes-Itsaso goi-tentsioko lineari buruzko erreportajea eta Luisa Ibarrolari eta Iosu Isasiri eginiko elkarrizketa dakartza agerkariak, besteak beste.\nGaur eguerdian iritsi dira aleak errotatibatik. / Aiaraldea.eus | Ikusi handiago | Argazki originala\nGaur argitaratu da Aiaraldea Hemen hamabostekariaren 2018ko lehen zenbakia. Hainbat gaiei buruzko informazioa topatu daiteke agerkariaren 24 orrietan. Arrankudiaga-Zollotik eta Okondotik igaroko den goi-tentsioko lineari buruzkoa da erreportaje nagusia.\nKirol atalean, aldiz, Luisa Ibarrola eta Iosu Isasiri eginiko elkarrizketa irakurtzeko parada izango du irakurleak. Espainiako Txapelketan bizitakoak kontatu dituzte bi txirrindulariek. Kultura atalak, aldiz, 2017. urteak emandakoak izango ditu hizpide.\nEskualdeko saltoki, taberna, topagune eta kaleetan eskuratu ahalko da euskara hutsezko hamabostekaria, doan.